qundao/data-zh-poetry huggingface dataset:
入道诗十九首·其十二
作者：王庆升
朝代：宋

闰年为厄要先推，阳忒阴差莫妄为。守待一阳来复后，斗加东北月沈西。
入道诗十九首·其十五
作者：王庆升
朝代：宋

清高之士贵清虚，捕影追风钓火鱼。阔论高谈惊世俗，老君终是惮回车。
入道诗十九首·其十八
作者：王庆升
朝代：宋
体裁：七言绝句

万卷丹书名一般，金砂玉石辩应难。自非夙有神仙骨，未易教君洗眼看。
入道诗十九首·其十六
作者：王庆升
朝代：宋

闾阎小子不明心，执著旁门学采阴。坐卧三峰终作鬼，畴知仙遒有浮沉。
入道诗十九首·其十四
作者：王庆升
朝代：宋

九转金丹九月圆，木金胎旺好安禅。纯坤月里纯乾足，手把仙瓢酌醉仙。
入道诗十九首·其四
作者：王庆升
朝代：宋
体裁：七言绝句

若谋富贵说荣亲，养志承颜有几人。素位而行无怫逆，过于列鼎与罗珍。
送袁明府衡任满入都
作者：王应凤
朝代：宋

吉甫清风作诵初，圣门宓子又焉如。四郊无复容成鹤，一室惟空尘釜鱼。笙谱由庚乡饮酒，凤来榆次帝徵书。得人自古称嘉政，会见三公命贲庐。
送袁明府衡任满入都
作者：王应凤
朝代：宋

吉甫清风作诵初，圣门宓子又焉如。
四郊无復容成鹤，一室惟空尘釜鱼。
笙谱由庚乡饮酒，凤来榆次帝征书。
得人自古称嘉政，会见三公命贲庐。
东山
作者：王应麟
朝代：宋

东山美周公，千载邈遗音。槃槃谢家安，陈迹犹可寻。仰睇虞峰高，俯挹娥涛深。伟人不可作，感慨生登临。典午鼎岌岌，日夕照忠忱。谈笑沮温谋，尊俎却氐侵。斯民免为鱼，清风濯釜鬵。抚筝疑未释，西州复沾衿。紫囊皆少年，秉钺扫云阴。茂绩世茅土，有孙亦璆琳。祚移卯金刀，志士皆噎喑。曷不效靖节，种菊遁幽林。既縻无嘉爵，空怀子房心。鸿鸣九霄远，雉翳嗟珍禽。行藏异危逊，览古得良箴。吾游几入越，独欠隮崟岑。晋士岂清谈，底柱屹江浔。翠屏倚空碧，浮云更古今。永言广武叹，谁续洛生吟。
东山
作者：王应麟
朝代：宋

东山美周公，千载邈遗音。
槃槃谢家安，陈迹犹可寻。
仰睇虞峰高，俯挹娥涛深。
伟人不可作，感慨生登临。
典午鼎岌岌，日夕照忠忱。
谈笑沮温谋，尊俎却氐侵。
斯民免为鱼，清风濯鬴鬵。
抚筝疑未释，西州复沾衿。
紫囊皆少年，秉钺扫云阴。
茂绩世茅土，有孙亦璆琳。
祚移卯金刀，志士皆噎喑。
曷不效靖节，种菊遁幽林。
既縻无嘉爵，空怀子房心。
鸿鸣九霄远，雉翳嗟珍禽。
行藏异危逊，览古得良箴。
吾游几入越，独欠隮崯岑。
晋士岂清谈，底柱几江浔。
翠屏倚空碧，浮云更古今。
永言广武叹，谁续洛生吟。
东山
作者：王应麟
朝代：宋

东山美周公，千载邈遗音。
槃槃谢家安，陈迹犹可寻。
仰睇虞峰高，俯挹娥涛深。
伟人不可作，感慨生登临。
典午鼎岌岌，日夕照忠忱。
谈笑沮温谋，尊俎却氐侵。
斯民免为鱼，清风濯鬴鬵。
抚筝疑未释，西州復霑衿。
紫囊皆少年，秉钺扫云阴。
茂绩世茅土，有孙亦璆琳。
祚移卯金刀，志士皆噎喑。
曷不效靖节，种菊遯幽林。
既縻无嘉爵，空怀子房心。
鸿鸣九霄远，雉翳嗟珍禽。
行藏异危逊，览古得良箴。
吾游几入越，独欠隮崟岑。
晋士岂清谈，底柱屹江浔。
翠屏倚空碧，浮云更古今。
永言广武叹，谁续洛生吟。
东钱湖
作者：王应麟
朝代：宋

湖草青青湖水平，犹航西渡入空明。
月波夜静银浮镜，霞屿春深锦作屏。
丞相祠前惟古柏，读书台上但啼莺。
年年谢豹花开日，犹有游人作伴行。
东钱湖
作者：王应麟
朝代：宋

湖草青青湖水平，酒航西渡入空明。月波夜静银浮镜，霞屿春深锦作屏。丞相祠前惟古柏，读书台上但啼莺。年年谢豹花开日，犹有游人作伴行。
东钱湖
作者：王应麟
朝代：宋

湖草青青湖水平，酒航西渡入空明。
月波夜静银浮镜，霞屿春深锦作屏。
丞相祠前惟古柏，读书台上但啼鶑。
年年谢豹花开日，犹有游人作伴行。
吴刺史庙
作者：王应麟
朝代：宋

城西有祠临水涘，翠松列植路如砥。
问之耆老此为谁，唐大历中吴刺史。
刺史为民开陂湖，故蹟犹传堰九里。
年年箫鼓报丰穰，决渠为雨润泽美。
遗爱有桥名怀恩，姓名不载太史氏。
昔汉吴公治第一，列传寂寂名无纪。
刺史岂其苗裔欤，明州政亦河南比。
堂上大书荆公诗，兰菊春秋百世祀。
地志祇称王长官，有功于民盖一揆。
吾闻是邦多贤守，裴王碑字颜与李。
惟侯盛德着人心，彼石可焚祠弗圯。
广德湖为鸿隙陂，召棠栾社谁敢毁。
秔稌充羡侯之赐，庙食长存如此水。
吴刺史庙
作者：王应麟
朝代：宋

城西有祠临水涘，翠松列植路如砥。问之耆老此为谁，唐大历中吴刺史。刺史为民开陂湖，故迹犹传堰九里。年年箫鼓报丰穰，决渠为雨润泽美。遗爱有桥名怀恩，姓名不载太史氏。昔汉吴公治第一，列传寂寂名无纪。刺史岂其苗裔欤，明州政亦河南比。堂上大书荆公诗，兰菊春秋百世祀。地志祇称王长官，有功于民盖一揆。吾闻是邦多贤守，裴王碑字颜与李。惟侯盛德著人心，彼石可焚祠弗圮。广德湖为鸿隙陂，召棠栾社谁敢毁。粳稌充羡侯之赐，庙食长存如此水。
吴刺史庙
作者：王应麟
朝代：宋

城西有祠临水涘，翠松列植路如砥。
问之耆老此为谁，唐大历中吴刺史。
刺史为民开陂湖，故迹犹传堰九里。
年很小鼓报丰穰，决渠为雨润泽美。
遗爱有桥名怀恩，姓名不载太史氏。
昔汉吴公治第一，列传寂寂名无纪。
刺史岂其苗裔欤，明州政亦河南比。
堂上大书荆公诗，兰菊春秋百世祀。
地志只称王长官，有功于民盖一揆。
吾闻是邦多贤守，裴王碑字颜与李。
惟侯盛德著人心，彼石可焚祠弗圯。
广德湖为鸿隙陂，召棠栾社谁敢毁。
秔稌充羡侯之赐，庙食辰存如此水。
吴刺史庙祭神辞
作者：王应麟
朝代：宋

坎击鼓兮鄞水浒，思仁侯兮昔召父。
堰九里兮酾流为雨，水泱泱兮芃芃麦黍。
鸿隙堙兮谣荳芋，侯嘉绩兮依其在渚。
神之来兮飙轮下，兰觞勺兮荐椒糈。
民不忘侯兮歌且舞，侯不忘民兮俾宁宇。
神之归兮娭瑶圃，格颢穹兮降多祜。
娄丰穰兮除疾苦，年千世百兮保艾吾土。
事侯如存兮侯其福女，敬共承祀兮无怠终古。
吴刺史庙祭神辞
作者：王应麟
朝代：宋

坎击鼓兮鄞水浒，思仁侯兮昔召父。堰九里兮酾流为雨，水泱泱兮芃芃麦黍。鸿隙堙兮谣豆芋，侯嘉绩兮依其在渚。神之来兮飙轮下，兰觞勺兮荐椒糈。民不忘侯兮歌且舞，侯不忘民兮俾宁宇。神之归兮娭瑶圃，格颢穹兮降多祜。娄丰穰兮除疾苦，年千世百兮保艾吾土。事侯如存兮侯其福女，敬共承祀兮无怠终古。
唐开成年墓志石
作者：王应麟
朝代：宋

鸿濛肇开辟，变嬗几成毁。寥寥断竹歌，瓦堲溯姚姒。周坟典以族，讵认青乌子。公琴记咎繇，邢山称东里。葛淯失之矫，璠玙过于侈。焉知宫夹墓，莫识龟言水。铜槃字十六，铭自比于始。延陵有孔篆，乌宁半辞止。汉砖犹简朴，石章寖华靡。无愧惟有道，媚俗多虚美。七松谈士良，何以惩不轨。载笔鲜南董，袭浮谬臧否。岂悟冢中人，三百年不死。妇名弗出阃，古未有碑诔。谥见春秋初，志起典午氏。簪蒿隐士妻，芳刻垂千祀。杨高托不朽，习之文中理。或犯葵丘禁，息国事何耻。蛾眉为黄土，磨灭更谁纪。宰如比何人，维邑之士女。逸民孺仲裔，冰雪濯纨绮。采俪古鄞州，俭勤终莫齿。试问几何年，颇与铜人似。虽微黄绢辞，亦质而不俚。丘夷池又平，蓬颗今廛市。聚庐寒劫灰，馀光辉泥滓。曰德巢由俦，闺曰莱鸿比。我行松柏下，势荣朝菌尔。隆碣牛砺角，翁仲卧荆杞。兰艾均一尘，玉珉同一燬。孤竹梦泡然，柳下垄孰是。片石幸有传，诗以贻彤史。
唐开成年墓志石
作者：王应麟
朝代：宋

鸿蒙肇开辟，变嬗几成毁。
寥寥断竹歌，瓦堲溯姚姒。
周坟典以族，讵认青乌子。
公琴记咎繇，邢山称东里。
葛淯失之矫，璠玙过于侈。
焉知宫夹墓，莫识龟言水。
铜槃字十六，铭自此于始。
延陵有孔篆，乌宁半辞止。
汉砖犹简朴，石章寝华靡。
无愧惟有道，媚俗多虚美。
七松谈士良，何以懲不轨。
载笔鲜南董，袭浮谬臧否。
岂悟冢中人，三百年不死。
妇名弗出阃，古未有碑诔。
谥见春秋初，志起典午氏。
簪蒿隐士妻，芳刻垂千祀。
杨高托不朽，习之文中理。
或犯葵丘禁，息国事何耻。
蛾眉为黄土，磨灭更谁纪。
宰如比何人，维邑之士女。
逸民孺仲裔，冰雪濯纨绮。
采俪古鄞州，俭勤终莫齿。
试问几何年，颇与铜人似。
虽微黄绢辞，亦质而不俚。
丘夷池又平，蓬颗今廛市。
聚庐寒劫灰，余光辉泥滓。
曰德巢由俦，闺曰莱鸿比。
我行松柏下，势荣朝菌尔。
隆碣牛砺角，翁仲卧荆杞。
兰艾均一尘，玉岷同一燬。
孤竹梦泡然，柳下垄孰是。
片石幸有传，诗以贻彤史。
唐开成年墓志石
作者：王应麟
朝代：宋

鸿蒙肇开闢，变嬗几成毁。
寥寥断竹歌，瓦堲溯姚姒。
周坟典以族，讵认青乌子。
公琴记咎繇，邢山称东里。
葛淯失之矫，璠玙过于侈。
焉知宫夹墓，莫识龟言水。
铜槃字十六，铭自比于始。
延陵有孔篆，乌宁半辞止。
汉砖犹简朴，石章寖华靡。
无愧惟有道，媚俗多虚美。
七松谈士良，何以惩不轨。
载笔鲜南董，袭浮谬臧否。
岂悟冢中人，三百年不死。
妇名弗出阃，古未有碑诔。
谥见春秋初，志起典午氏。
簪蒿隠士妻，芳刻垂千祀。
杨高託不朽，习之文中理。
或犯葵丘禁，息国事何耻。
蛾眉为黄土，磨灭更谁纪。
宰如比何人，维邑之士女。
逸民孺仲裔，冰雪濯纨绮。
采俪古鄞州，俭勤终莫齿。
试问几何年，颇与铜人似。
虽微黄绢辞，亦质而不俚。
丘夷池又平，蓬颗今廛市。
聚庐寒劫灰，余光辉泥滓。
曰德巢由俦，闺曰莱鸿比。
我行松柏下，势荣朝菌尔。
隆碣牛砺角，翁仲卧荆杞。
兰艾均一尘，玉珉同一毁。
孤竹梦泡然，柳下垄孰是。
片石幸有传，诗以贻彤史。
天童寺
作者：王应麟
朝代：宋

十里青松接翠微，梵王宫殿白云飞。钟声出岫客初到，月色满庭僧未归。偶有閒情依净土，竟无尘虑渎天机。明朝尚有登高兴，千仞冈头一振衣。
天童寺
作者：王应麟
朝代：宋

十里青松接翠微，梵王宫殿白云飞。
钟声出岫客初到，月色满庭僧未归。
偶有閒情依凈土，竟无尘虑渎天机。
明朝尚有登高兴，千仞冈头一振衣。
望春山
作者：王应麟
朝代：宋

羣峯西南起还伏，湖上丹丘立于独。
神仙寓迹山水间，不在幽深在清淑。
松潭水暖龙欲起，蕙帐人空鹤自宿。
飞云晓驭紫琼车，沆瀣宵涵白银屋。
蓬莱之名不可思，俗客须当避尔躅。
望春山
作者：王应麟
朝代：宋

群峰西南起还伏，湖上丹丘立于独。神仙寓迹山水间，不在幽深在清淑。松潭水暖龙欲起，蕙帐人空鹤自宿。飞云晓驭紫琼车，沆瀣宵涵白银屋。蓬莱之名不可思，俗客须当避尔躅。
配食大成乐章·酌献沂国
作者：王应麟
朝代：宋

公传自曾，孟传自公。
有的绪承，允得其宗。
提纲开緼，乃作中庸。
侑于元圣，亿载是崇。
配食大成乐章·酌献沂国公
作者：王应麟
朝代：宋
体裁：四言诗

公传自曾，孟传自公。有的绪承，允得其宗。提纲开缊，乃作中庸。侑于元圣，亿载是崇。
配食大成乐章·酌献郕国公
作者：王应麟
朝代：宋

心传忠恕，一以贯之。
爰述太学，万世训彜。
惠我光明，尊闻行知。
继圣迪后，是享是宜。
配食大成乐章·酌献郕国公
作者：王应麟
朝代：宋

心传忠恕，一以贯之。爰述太学，万世训彝。惠我光明，尊闻行知。继圣迪后，是享是宜。
配食大成乐章·酌献郕国公
作者：王应麟
朝代：宋

心传忠恕，一以贯以。
爰述太学，万世训彝。
惠我光明，尊闻行知。
继圣迪后，是享是宜。
鳖山
作者：王应麟
朝代：宋

天柱不可折，柱折不可撑。
九鼎不可覆，鼎覆人莫扛。
袁公烈丈夫，独立东南方。
欲以一己力，代国相颉颃。
适遭宋祚移，耻为不义戕。
奋然抱志起，誓欲扫搀枪。
拔剑突前麾，手回日月光。
敌势愈猖獗，山摧失忠良。
鸣呼绝伦志，不得骋才长。
妻孥悉从溺，枯骨夜为襄。
忠烈动天地，游魂为国殇。
山水倍堪悲，抱恨彻穷苍。
穹苍幸一息，庶几纪星霜。
西风白杨路，哀猿号崇冈。
解剑挂墓柏，泣下沾衣裳。
惜哉时不利，抽毫述悲伤。
鼈山
作者：王应麟
朝代：宋
体裁：古风

天柱不可折，柱折不可撑。九鼎不可覆，鼎覆人莫扛。袁公烈丈夫，独立东南方。欲以一己力，代国相颉颃。适遭宋祚移，耻为不义戕。奋然抱志起，誓欲扫搀枪。拔剑突前麾，手回日月光。敌势愈猖獗，山摧失忠良。呜呼绝伦志，不得骋才长。妻孥悉从溺，枯骨谁为襄。忠烈动天地，游魂为国殇。山水倍堪悲，抱恨彻穹苍。穹苍幸一息，庶几纪星霜。西风白杨路，哀猿号崇冈。解剑挂墓柏，泣下沾衣裳。惜哉时不利，抽毫述悲伤。
賀新郎
作者：王庚
朝代：宋

滿勸黃封酒。是年年、春色長繞，徑花宮柳。碧水丹山添清氣，歲月蘭亭癸丑。看樞極、光騰臺鬥。細數中書堂壁記，自歐韓、富範題名後，還有似、我公否。好知天意生賢候，正造化安排，孕出五陽之秀。何物一陰猶躑躅，盡決還公隻手。這一著、邦家之壽。宰相時來須教做，算人間、是處魚羹有。名與節，久軒久。
贺新郎·满劝黄封酒
作者：王庚
朝代：宋

满劝黄封酒。
是年年、春色长绕，径花宫柳。
碧水丹山添清气，岁月兰亭癸丑。
看枢极、光腾台斗。
细数中书堂壁记，自欧韩、富范题名后，还有似、我公否。
好知天意生贤候，正造化安排，孕出五阳之秀。
何物一阴犹踯躅，尽决还公只手。
这一着、邦家之寿。
宰相时来须教做，算人间、是处鱼羹有。
名与节，久轩久。
贺新郎（寿蔡久轩参政，癸丑生）
作者：王庚
朝代：宋
体裁：词

满劝黄封酒。是年年、春色长绕，径花宫柳。碧水丹山添清气，岁月兰亭癸丑。看枢极、光腾台斗。细数中书堂壁记，自欧韩、富范题名后，还有似、我公否。好知天意生贤候，正造化安排，孕出五阳之秀。何物一阴犹踯躅，尽决还公只手。这一著、邦家之寿。宰相时来须教做，算人间、是处鱼羹有。名与节，久轩久。
庠拜手頓首啟伏蒙學士九丈再賜詩章庠僭率繼和尚覬采覽
作者：王庠
朝代：宋

鳴鳳覽德來紀年，要知聖澤如流泉。
霜鍾堂前飽竹實，道人娛鳳撫舜弦。
敲門剝啄誰傳命，淡雲磨丹開天鏡。
明朝相約送涪翁，夜靜林深遶清磬。
涪翁萬里離鬼門，竹枝莫惱白使君。
欲試剛腸置冰炭，抱琴遠別衝行雲。
邂逅東坡應話舊，但說海山千萬秀。
道庠問訊今何如，自笑儂還空鶴瘦。
我不愧天欺日月，何須更扣杯珓說。
玉局洞天雲繞椽，漁竿遠信煩公傳。
庠拜手顿首启伏蒙学士九丈再赐诗章庠僭率继和尚觊采览
作者：王庠
朝代：宋

鸣凤览德来纪年，要知圣泽如流泉。霜钟堂前饱竹实，道人娱凤抚舜弦。敲门剥啄谁传命，淡云磨丹开天镜。明朝相约送涪翁，夜静林深绕清磬。涪翁万里离鬼门，竹枝莫恼白使君。欲试刚肠置冰炭，抱琴远别冲行云。邂逅东坡应话旧，但说海山千万秀。道庠问讯今何如，自笑侬还空鹤瘦。我不愧天欺日月，何须更扣杯珓说。玉局洞天云绕椽，渔竿远信烦公传。
庠拜手顿首启伏蒙学士九丈再赐诗章庠僭率继和尚觊采览
作者：王庠
朝代：宋

鸣凤览德来纪年，要知圣泽如流泉。
霜钟堂前饱竹实，道人娱凤抚舜弦。
敲门剥啄谁传命，淡云磨丹开天镜。
明朝相约送涪翁，夜静林深遶清磬。
涪翁万里离鬼门，竹枝莫恼白使君。
欲试刚肠置冰炭，抱琴远别衝行云。
邂逅东坡应话旧，但说海山千万秀。
道庠问讯今何如，自笑侬还空鹤瘦。
我不愧天欺日月，何须更扣杯珓说。
玉局洞天云绕椽，渔竿远信烦公传。
庠窃观学士九丈题此君轩诗谨次元韵因以求教
作者：王庠
朝代：宋
体裁：古风

竹君久要已忘年，临风相语叶响泉。休学我图中似璧，莫师我直劲如弦。劝人达节通天命，舒卷若绳明若镜。尺无枉己空宿昼，圣岂有心犹击磬。岁寒来伴老柴门，我岂好静为躁君。惟有青青四时性，笑发千载空浮云。平安为报春依旧，珍重道人怜特秀。忍饥宁可食无肉，相对忘形笋黑瘦。更有涪翁心似月，平生相照何劳说。不为煎茶不作椽，清风万壑到处传。
庠竊觀學士九丈題此君軒詩謹次元韵因以求教
作者：王庠
朝代：宋

竹君久要已忘年，臨風相語葉響泉。
休學我圖中似璧，莫師我直勁如弦。
勸人達節通天命，舒卷若繩明若鏡。
尺無枉己空宿晝，聖豈有心猶擊磬。
歲寒來伴老柴門，我豈好靜爲躁君。
惟有青青四時性，笑發千載空浮雲。
平安爲報春依舊，珍重道人憐特秀。
忍饑寧可食無肉，相對忘形筍黑瘦。
更有涪翁心似月，平生相照何勞說。
不爲煎茶不作椽，清風萬壑到處傳。
句
作者：王度
朝代：宋

云生坐来石，风掩读残书。危红赊晚景，涨绿上平沙。鸦分供馀食，鸽乱著残棋。樵斧和云斫，渔蓑带雪披。
句
作者：王度
朝代：宋

雅分供余食，鸽乱著残棋。
句
作者：王度
朝代：宋

風摧秀林木，色變附藍絲。
句
作者：王度
朝代：宋

风摧秀林木，色变附蓝丝。
句·其一
作者：王度
朝代：宋

云生坐来石，风掩读残书。
句·其一
作者：王度
朝代：宋

雲生坐來石，風掩讀殘書。
句·其三
作者：王度
朝代：宋

鴉分供餘食，鴿亂著殘棋。
句·其三
作者：王度
朝代：宋

鸦分供余食，鸽乱着残棋。
句·其三
作者：王度
朝代：宋

鸦分供馀食，鸽乱著残棋。
句·其二
作者：王度
朝代：宋

危紅賒晚景，漲綠上平沙。
句·其二
作者：王度
朝代：宋

危红赊晚景，涨绿上平沙。
句·其四
作者：王度
朝代：宋

樵斧和云斫，渔蓑带雪披。
句·其四
作者：王度
朝代：宋

樵斧和雲斫，漁蓑带雪披。
游石门
作者：王度
朝代：宋

石门深锁气何雄，那得羣仙采药踪。
列嶂时时看过鸟，悬崖历历长游龙。
一书未学嵇中散，十日聊陪邴曼容。
拟向锦屏题姓字，箫台端的是元功。
游石门
作者：王度
朝代：宋

石门深锁气何雄，那得群仙採药踪。
列嶂时时看过鸟，悬崖历历长游龙。
一书未学嵇中散，十日聊陪邴曼容。
拟向锦屏题姓字，箫台端的是元功。
游石门
作者：王度
朝代：宋

石门深锁气何雄，那得群仙采药踪。列嶂时时看过鸟，悬崖历历长游龙。一书未学嵇中散，十日聊陪邴曼容。拟向锦屏题姓字，箫台端的是元功。
遊石門
作者：王度
朝代：宋

石門深鎖氣何雄，那得羣仙採藥蹤。
列嶂時時看過鳥，懸崖歷歷長游龍。
一書未學嵇中散，十日聊陪邴曼容。
擬向錦屏題姓字，簫臺端的是元功。
明堂侍祠十絕·其一
作者：王庭
朝代：宋

禮行肆類又稱禋，喜見承平景鑠信。
堪笑漢人誇肸飾，何如明德達精純。
明堂侍祠十絕·其一〇
作者：王庭
朝代：宋

肸蠁豐融富媼釐，班迴長樂奉愉怡。
休嘉最易生安逸，翼翼當如未祼時。
明堂侍祠十絕·其七
作者：王庭
朝代：宋

合宮深敞帀脩廊，萬燭煇煇粲奉璋。
自有質文昭儉度，不須揚厲述齋房。
明堂侍祠十絕·其三
作者：王庭
朝代：宋

玉軑纔馳霽色開，都人驩謼殷如雷。
曰晹曰雨元無定，都自吾皇一念來。
明堂侍祠十絕·其九
作者：王庭
朝代：宋

千官移杖拱端門，一日雞竿萬里春。
湯網本疏民自格，要知家法在深仁。
明堂侍祠十絕·其二
作者：王庭
朝代：宋

先皇鴻烈冠重興，廟社依然總燕寧。
今日孝思嚴陟配，必知深妥在天靈。
明堂侍祠十絕·其八
作者：王庭
朝代：宋

左个明堂是集英，鵠袍曾此接文明。
餕餘款聽鈞天奏，疑是吾伊雅頌聲。
明堂侍祠十絕·其六
作者：王庭
朝代：宋

登歌奏罷樂初成，懿懿芬芬薦德馨。
好是天心彰信順，故教華月吐青冥。
明堂侍祠十絕·其四
作者：王庭
朝代：宋

唱徹嚴更鳳鑰開，侍祠濟濟列崇陔。
小臣亦忝廊西獻，惟秉溫恭對越來。
明堂侍祠十绝·其七
作者：王庭
朝代：宋

合宫深敞帀修廊，万烛辉辉粲奉璋。
自有质文昭俭度，不须扬厉述斋房。
明堂侍祠十绝·其三
作者：王庭
朝代：宋

玉轪纔驰霁色开，都人驩謼殷如雷。
曰晹曰雨元无定，都自吾皇一念来。
明堂侍祠十绝·其九
作者：王庭
朝代：宋

千官移杖拱端门，一日鸡竿万里春。
汤网本疏民自格，要知家法在深仁。
清湖
作者：王庭
朝代：宋

万顷灵湫带碧烟，源泉混混自山前。
四时每涨空中雨，一片常涵镜裏天。
星斗转时银汉近，芙蓉开处彩屏连。
鱼龙久跃平深处，变化应知在异年。
清湖
作者：王庭
朝代：宋

萬頃靈湫带碧煙，源泉混混自山前。
四時每漲空中雨，一片常涵鏡裏天。
星斗轉時銀漢近，芙蓉開處彩屏連。
魚龍久躍平深處，變化應知在異年。
上殿退朝口号
作者：王庭圭
朝代：宋

银台南畔晓云飞，路入丹霄上紫薇。共看客星朝帝座，敢将汗脚踏天扉。遥瞻凤翼差池似，近对龙颜咫尺威。自愧衣袍正蓝缕，晚来忽带御香归。
严子陵钓台
作者：王庭圭
朝代：宋

巨石崔嵬枕碧流，何人曾此坐垂钩。足加帝腹动星象，手把渔竿还故邱。固异山灵回俗驾，不因鲈鲙忆吴洲。当时冠剑今何在，独有高台万古留。
中夜起坐惜春亭月照酴醾清香郁然因成四韵
作者：王庭圭
朝代：宋

袖手归来避世尘，酴醾对坐惜馀春。靓妆不入市廛眼，幽韵只应丘壑人。醉唤江梅君益友，力移亭竹我比邻。天公著意怜诗客，月色西窗一夜新。
临江仙
作者：王庭圭
朝代：宋

家住天门阊阖外，别来几度花开。近传消息到江淮。玉京知好在，金阙尚崔嵬。流落江南山尽处，雨馀苍翠成堆。暂同溪馆醉尊罍。恐随丹诏动，且任玉山颓。寂寞久无红袖饮，忽逢皓齿轻讴。坐令孤客洗穷愁。谁知沅水上，却似洛城游。闻道辰溪贤令长，深房别锁明眸。多年铅鼎养青虬。不应携妓女，骑鹤上扬州。帘外东风吹断梦，卷帘人探春还。一枝疏影动檐间。鸳鸯□瓦冷，霜月堕栏干。闻道寿阳如许好，晨妆洗尽微殷。可怜玉骨瘦孱孱。谁家长笛□，吹彻玉楼寒。
九日登鸿飞台
作者：王庭圭
朝代：宋

拄杖秋登何处台，天高风急雁声回。疏林红叶纷纷下，绕径黄花细细开。此地崔嵬聊试脚，明年强健更衔杯。绿樽乌帽随时足，无用白衣人送来。
乱后过东山寺
作者：王庭圭
朝代：宋

烟尘苦未尽，绀殿倚岩阿。云护佛世界，山栖老禅和。斯人具眼目，法力辟兵戈。攲枕听粥鼓，谁能奈尔何。
二月二日出郊
作者：王庭圭
朝代：宋
体裁：诗

日头欲出未出时，雾失江城雨脚微。
天忽作晴山卷幔，云犹含态石披衣。
烟村南北黄鹂语，麦陇高低紫燕飞。
谁似田家知此乐，呼儿吹笛跨牛归。
从叔君冕见访山间自云平生躬耕钓无求于人中有至乐令某作诗写其萧散之状为赋此篇
作者：王庭圭
朝代：宋

青鞋布袜绿蓑衣，满目秋江白鸟飞。小楫扁舟乘兴出，斜风细雨钓鱼归。有间茅屋临苍巘，寻个樵夫上翠微。闲趁牧童吹短笛，倒骑牛背入柴扉。
仙人春宴曲
作者：王庭圭
朝代：宋

高楼玉佩摇春风，银槽压雨珍珠红。天留晓月十分魄，飞光下照仙人宫。瑶姬半醉挝鼍鼓，綵凤吹笙黄鹤舞。双成翠袖织藕丝，麻姑行厨擗麟脯。金盘烧蜡夜未央，从妃进果蟠桃香。坐上花开人未老，他日重来花更好。三千年后忽相逢，再约群仙醉蓬岛。
任子严凌风阁
作者：王庭圭
朝代：宋

朱帘下瞰梅花发，百尺梢头挂玉钩。人在半天攀玉蕊，山如方丈接瀛洲。曾留深夜乘鸾女，相对谁家却月楼。将此层轩拟东阁，正缘诗兴似扬州。
余弃官累年刘元弼作诗见勉次韵奉谢
作者：王庭圭
朝代：宋

我生寡结交，论议谁与质。愤气不可蟠，龙蛇走郁律。少年学奇字，费力弄纸笔。不读五千卷，亦慕入此室。腰间插櫑具，谈兵尤纵逸。时方用巨人，顾我何品秩。往年承平久，出师无纪律。群盗尚纵横，岂但开边失。皇威振海岱，戈甲耀霜日。自可扫欃枪，掩耳惊雷疾。故人起闾巷，宿昔登近密。声焰动四方，风云生咤叱。犬羊犹烂漫，氛气何时毕。感公赠以言，欲往非俦匹。此事恐不免，高卧安敢必。
六月上浣陪王元勃舍人携客游青原山周秀实通判作韵语纪一时胜集奉次元韵
作者：王庭圭
朝代：宋

使君从千骑，伐鼓惊群偷。前驱严虎节，夹道森蛇矛。别驾工五言，句刮造化美。笔法蟠高轩，银钩照窗几。冠盖一时盛，秋旻罗众星。寻思问祖意，米价作么生。欲扣山中人，何由知彼岸。残阳下峰顶，暮色蔼馀茜。鸣珂出修竹，驱车转平原。登临悲往昔，岂不多名贤。独馀姜与颜，人品亦自胜。溪流水溅溅，中堪理渔艇。宾客随太守，风流几百年。山间留绝唱，巨石枕横川。
兵火之后家藏坟籍荡然寄居江村欲借书诸公先寄此诗
作者：王庭圭
朝代：宋

卜筑江村翠岭坳，喜君书室近衡茅。牙签插架几千册，准拟从头借一抄。闻道藏书埒石渠，仍能一读五行俱。不妨借我遮愁眼，胜著闲窗饱蠹鱼。
兵火之后家藏坟籍荡然寄居江村欲借书诸公先寄此诗·其一
作者：王庭圭
朝代：宋

卜筑江村翠岭坳，喜君书室近衡茅。牙签插架几千册，准拟从头借一抄。
兵火之后家藏坟籍荡然寄居江村欲借书诸公先寄此诗·其二
作者：王庭圭
朝代：宋

闻道藏书埒石渠，仍能一读五行俱。不妨借我遮愁眼，胜著闲窗饱蠹鱼。
再和
作者：王庭圭
朝代：宋

呼童急碾建溪春，丽句兼收掌握珍。陆纳家风元冷澹，庾郎诗句自清新。推之不去真何物，试与偕来端可人。当面输心多背笑，爱君高义似雷陈。密云初识雨前春，未羡官厨送八珍。正苦睡魔须料理，愧无妙语敌甘新。兵分刺史千馀骑，系出洪崖几世人。丽句新词邻大雅，岂将文体效梁陈。
再和·其二
作者：王庭圭
朝代：宋

密云初识雨前春，未羡官厨送八珍。正苦睡魔须料理，愧无妙语敌甘新。兵分刺史千馀骑，系出洪崖几世人。丽句新词邻大雅，岂将文体效梁陈。
再和一篇兼寄朱希真
作者：王庭圭
朝代：宋

主簿四海士，先生千载人。羁游厌旗鼓，谈笑出风尘。高卧屡违旨，荣名忽中身。清诗何绝妙，齑臼识馀辛。
再和酬王元勃舍人见寄
作者：王庭圭
朝代：宋

风电聒天雷动地，老父闭门呼不起。从教卷却屋上茅，偶遇时丰且欢喜。闾阎比岁连旱荒，椎肌斲骨生千疮。羽书止欲调兵食，不贮别库为私藏。吾君拨乱如光武，将军不数韩擒虎。龙神自将羽林儿，折箠一挥开北土。谁识江南刺史天，政平讼理仍丰年。村中傥无石壕吏，吏不捉人人夜眠。
再次前韵
作者：王庭圭
朝代：宋

湘水清如碧玉环，湘妃泪染竹痕斑。此时游宦非高志，何日抱琴归故山。雁塔共题双阙际，马蹄同下五云间。今朝憔悴荆湖外，却望烟霄叹未还。
再次前韵二首
作者：王庭圭
朝代：宋

邂逅忽登君子堂，眼明初识斗间光。如窥银汉纤尘静，更酌金盘晓露凉。玉座正临天北极，蓬山归直殿西廊。野人不识升平事，但觉江边白日长。毛公过我竹间堂，赠我新诗敌夜光。盛德自为南土秀，清风何羡北窗凉。漳江日落人争渡，古寺僧归月上廊。挥麈细谈家世事，时材无复数真长。
再次前韵二首
作者：王庭圭
朝代：宋

马上吟诗雪满须，垂鞭信马不须驱。病馀消渴浇茶枕，醉后狂歌打唾壶。坐见词锋森武库，还如禁脔出天厨。笔间能作有声画，似看辋川摩诘图。天公剪水落空虚，似借东风暖力驱。未用春禽催脱裤，宁闻沽酒劝提壶。歌楼人唱郢中曲，野寺烟生香积厨。何必万钱方办酒，一杯随分岂难图。
再次前韵二首·其一
作者：王庭圭
朝代：宋

邂逅忽登君子堂，眼明初识斗间光。如窥银汉纤尘静，更酌金盘晓露凉。玉座正临天北极，蓬山归直殿西廊。野人不识升平事，但觉江边白日长。
再次前韵二首·其一
作者：王庭圭
朝代：宋

马上吟诗雪满须，垂鞭信马不须驱。病馀消渴浇茶枕，醉后狂歌打唾壶。坐见词锋森武库，还如禁脔出天厨。笔间能作有声画，似看辋川摩诘图。
再次前韵二首·其二
作者：王庭圭
朝代：宋

天公剪水落空虚，似借东风暖力驱。未用春禽催脱裤，宁闻沽酒劝提壶。歌楼人唱郢中曲，野寺烟生香积厨。何必万钱方办酒，一杯随分岂难图。
再次前韵二首·其二
作者：王庭圭
朝代：宋

毛公过我竹间堂，赠我新诗敌夜光。盛德自为南土秀，清风何羡北窗凉。漳江日落人争渡，古寺僧归月上廊。挥麈细谈家世事，时材无复数真长。
再次曾英发
作者：王庭圭
朝代：宋

人物风流东晋时，吾家王椽本非痴。见君自少能多学，厥闻如今已四驰。但有香粳炊白玉，不须高马鞚青丝。西邻密度墙头酒，日望扁舟慰所思。
再次韵二绝句
作者：王庭圭
朝代：宋

墙根巨竹新生笋，竹下小桃初试花。竹色花光正如此，香风吹落几千家。新竹高斋凝燕寝，从教细雨落檐花。青山绿水中为县，卧拥黄紬听打衙。
再次韵酬岳州董使君
作者：王庭圭
朝代：宋

西望岳阳烟雾里，闻有玺书天上至。增秩何年下凤凰，初无草动风尘起。我生飘泊任西东，孤军敢犯千人锋。郢中白雪岂容和，牛铎辄应黄钟宫。郡楼把酒题诗处，笑命骚人等奴虏。不忧突境有狂夫，立遣偏禆生缚取。
凤停馆中秋
作者：王庭圭
朝代：宋

山高月未吐，吟上岭头看。万里云霄静，一天星斗寒。虾蟆出金背，玉兔动银盘。唯有南飞鹊，绕枝终不安。
凤栖梧/蝶恋花·王克恭生日
作者：王庭圭
朝代：宋
体裁：词

琼海无边银浪捲。画戟朱楼，缥缈云间见。当日使君曾拥传。海霞光里时开宴。翠斝红鳞吹酒面。莫谓今朝，人在天涯远。彩凤衔书应不晚。愿公难老身长健。
出城北由山径入彻源忽逢荷花弥望不知为何处询其地名曰长塘又行数里行大路出连岭作诗记之
作者：王庭圭
朝代：宋

山根细路绕长塘，忽有荷花照水光。误入孤村看青壁，却逢千盖拥红妆。采莲不见溪中女，缓辔徒牵马上郎。行傍绿堤将过尽，回鞭小住惜馀香。
刘君鼎主簿登第累年家贫犹待阙欲游章贡谒梁提刑作诗送之
作者：王庭圭
朝代：宋

收科天陛几年馀，犹似扬雄寂寞居。霄汉又生新羽翼，侯门应许曳长裾。暂游岭海非凡客，却上蓬瀛行秘书。何日扁舟下螺浦，会看丹诏有新除。
刘大虚作十花词相示复以诗来有求挥斤之句兼简中问仆无恙吠犬不为灾次韵一首奉酬
作者：王庭圭
朝代：宋

新词蔼蔼吐春云，清似金炉百和焚。白雪固宜招吠犬，真雷岂比聚飞蚊。陶潜赋就归何处，李白诗成思不群。君是广寒修月手，顾予安敢强施斤。
刘天锡之子八岁能作大字今年十三矣笔画愈进有雄健之气作二绝句赠之
作者：王庭圭
朝代：宋

群儿墨汁翻老鸦，尔独落纸生龙蛇。郎罢不须频掣笔，渠今自会画江沙。作戈如挽百钧弩，腕力想能回万牛。江夏当年有童子，未闻落笔写银钩。
刘天锡之子八岁能作大字今年十三矣笔画愈进有雄健之气作二绝句赠之·其一
作者：王庭圭
朝代：宋

群儿墨汁翻老鸦，尔独落纸生龙蛇。郎罢不须频掣笔，渠今自会画江沙。
刘天锡之子八岁能作大字今年十三矣笔画愈进有雄健之气作二绝句赠之·其二
作者：王庭圭
朝代：宋

作戈如挽百钧弩，腕力想能回万牛。江夏当年有童子，未闻落笔写银钩。
刘时举主簿相别三十年忽相遇于沅湘之间古夜郎郡也郡素窘俸馈不继垂橐而归相聚月馀赋诗为别
作者：王庭圭
朝代：宋

谪仙适窜夜郎道，主簿归从飞鸟边。但喜骑驴得佳句，忽忘挥麈是何年。且将肚束三条篾，敢望腰缠十万钱。剩斩湘南几竿竹，他时分我钓鱼船。
刘晞扬贫甚爨烟不属而读书不辍作诗遗之以激其志因叙其贫之所以然冀当涂有闻之者
作者：王庭圭
朝代：宋

荷锄初读书，中原已鼎沸。辍耕仰太息，衣食尚卒岁。喧呼传点丁，田庐忽湮替。产尽犹索租，从何出租税。乃知天宝后，信如石壕吏。君门九重深，旗戟森兵卫。朱轓背相望，莫肯察凋弊。赖子天资高，追琢自成器。时能从诸生，扣门来问字。长篇烂溢目，春葩吐奇丽。饥虽不堪煮，要自饱风味。乃翁昔好事，宾客常满位。小儿听客语，炊甑忘著箅。岂虑饭成糜，迩来糜亦废。时能馈升斗，与子黔突喙。
初寒方葺火阁而会溪知城周子康惠竹帘火炉宁公瑞惠蒲团便足了一岁无事矣作二绝答之
作者：王庭圭
朝代：宋

细柳将军来护塞，夜郎迁客正穷居。火炉恰恰帘垂地，足了三冬读我书。户外霜风入骨酸，谁褰纸阁问平安。正忧坐客寒无席，遗我新蒲入突栾。
初至行在
作者：王庭圭
朝代：宋

望中楼阁入青冥，疑是长安旧帝城。千里荷花开世界，几年羁旅望神京。老随丹诏身犹健，梦入华胥眼尚生。行尽沙河塘上路，夜深灯火识升平。
别后再和一首
作者：王庭圭
朝代：宋

平昔高谈古帝王，到今春草几时芳。挥毫欲上三千牍，拆袜初无一寸长。亹亹逼人逢此意，匆匆下语不成章。归来闭阁焚香坐，端为思君聊复忙。
别黄伯成
作者：王庭圭
朝代：宋

常恐微言将遂绝，江南耆旧复知名。身从妙喜国中出，脚踏毗卢顶上行。觉我向来闻道晚，识公真处大僧生。相思莫谓山川阻，千里同游聊□□。
县僚祷雨盘藤庙连日大澍次韵黄超然
作者：王庭圭
朝代：宋
体裁：七言律诗

□□□□□□□，□□□□□□□。□□□□上林杪，半空云走挟雷声。旱妖作魃乘时起，天意为霖转眄成。莫问田畴水深浅，县前江已拍堤平。
县尉任子严出示从军陪大将吴侯游石峒五绝句奉次元韵颂日颂平贼之功喜而有作云
作者：王庭圭
朝代：宋

东来骑火照松萝，野老逢迎笑语多。共指岩前一方石，将军大剑可横磨。石窟巉岩鬼不开，狂童乘此起氛埃。殿前兵马何曾出，旗鼓初从天上来。锦带雕弓银马鞍，鸣鞭飞下白云山。回头却望经行处，已在青苍杳霭间。不待皇恩下九天，将军兵已入卢川。奸人妄献招安策，留客丹崖万古传。回师小度石门西，铁马嘶风四百蹄。不为从军一时乐，扪萝攀径岂能跻。
县尉任子严出示从军陪大将吴侯游石峒五绝句奉次元韵颂日颂平贼之功喜而有作云·其四
作者：王庭圭
朝代：宋

不待皇恩下九天，将军兵已入卢川。奸人妄献招安策，留客丹崖万古传。
又一首
作者：王庭圭
朝代：宋

曾看词锋战举场，弟兄旗鼓略相当。两贤方折月中桂，此老翻为地下郎。弟妹力携家数口，文章空费纸千张。广寒宫里丛生桂，何日飘来垄上芳。
又和酬子馀
作者：王庭圭
朝代：宋

句法出脩水，家声谁不闻。微言虽甚秘，残馥可能分。笔扫堂堂阵，词飞蔼蔼云。马卿才思逸，倾动卓文君。
又和酬子默
作者：王庭圭
朝代：宋

牛渚西江夜，新声月下闻。定知终夕咏，不觉晓光分。傥有樽中酒，重论日暮云。山林正憔悴，抵掌忽逢君。
双田逢萧国器话别
作者：王庭圭
朝代：宋

黄叶西风何处村，茅檐立马问寒温。江东渭北情无限，樽酒他时得细论。
句
作者：王庭圭
朝代：宋

雪欲留君君不住，散作晴天送君去。沧江破腊。欲结茅斋一两间，芙蓉高处掩柴关。人逢好景。江南一梦中，觉来说梦已无踪。会寻湘水枕上逢。逐客衣冠尚褴缕，故欲下非坚敌，试举酒兵令。白银宫。断椽破壁宛积玉千顷，流水湾如月半弓。江边寒梅自奇绝，何必更画渔蓑翁。鹭洲盘地轴，螺浦泻天津。江阔吞章贡，原长接广闽。残春铃阁无公事，来就酴醾放晚衙。月影印仙迹，花香供笔灵。
同施倅游寿昌观
作者：王庭圭
朝代：宋

岸曲穿丛筱，山回转翠屏。烟云摇晚霁，楼殿倚空青。柏黛参天峻，松脂入地灵。幽寻未能及，重约扣岩扃。
同陈思忠访洪觉范
作者：王庭圭
朝代：宋

寻春反向僧房卧，无乃行藏与时左。起来刮目览新诗，花压栏干梦初破。黄叶丹枫属兴深，吁然莫测疑楚些。惠休岛可没已久，二百年来无此作。世间何处著斯人，秀句天教出寒饿。我气未衰词颇弱，欲借鼓旗聊一佐。终朝岩下不逢人，苔色应嗔马蹄涴。
向宣卿生日
作者：王庭圭
朝代：宋

庭下秋风吹紫兰，蟠桃为寿菊斑斓。厌分铜虎天边郡，屡直金銮海上山。洲渚忽然生户外，岁星今却到人间。愿扶帝业须难老，稳踏龙墀尾近班。
向文刚读书斋试双井茶有怀黄超然
作者：王庭圭
朝代：宋

黄蜡青沙未破封，已知双井社前烘。一丘风味极不浅，万顷烟波兴不穷。东晋书斋颓压后，西湖山色有无中。危栏杰阁明人眼，独觉登临欠此公。
和井令西山石屋感雨
作者：王庭圭
朝代：宋

渐见时平草木苏，奸蹊盗穴已洿潴。登山敢惮牛马走，置酒谁呼陈赵予。助魃旱龙初偃蹇，随轩飞雨不踌躇。云腾石屋苍崖峻，磨刻行当候玺书。
和元授闵旱
作者：王庭圭
朝代：宋

旱魃凌空气愈炎，断无微雨应时沾。正忧龙卧深蟠水，安得江声碎泻檐。禾黍似堪供野火，妇姑犹拟共腰镰。此时政要调元手，谁作商霖慰具瞻。
和刘乔卿雪诗
作者：王庭圭
朝代：宋

柴门忽启玉为关，疑是新移海上山。野寺僧居银窟里，广寒宫在月明间。老农击鼓迎丰岁，紫极吹箫近帝寰。腊后东风将解冻，已看峰顶露孱颜。
和刘允升梦草庵前月夜看酴醾
作者：王庭圭
朝代：宋

谁与东皇殿后尘，更无凡木敢争春。来观梦草庵前月，疑是广寒宫里人。雨罢香风吹满院，夜深笑语动诸邻。诗词要并花奇绝，对此吟哦句自新。
和刘元弼乱后见访
作者：王庭圭
朝代：宋

才下清谈已绝尘，莫嗟离乱恐伤神。兵戈亦是古来事，丘壑还须我辈人。吟罢细倾桑落酒，归来倒著接䍦巾。茅檐近喜闻鸡犬，步屧寻君去亦频。
和刘元弼岁除书事
作者：王庭圭
朝代：宋

吟诗辄莫叹年终，岁岁年年事不同。蓝尾旋倾人半醉，楼头犹听鼓三通。渐看暖律回春槛，且任狂风揭钓篷。管有明朝好天色，澹云微雨翠烟中。
和刘元弼见寄
作者：王庭圭
朝代：宋

终日思诗句未成，梦回春草绕池生。拂云松竹兼天尽，如画江山照眼明。幽处园林皆可隐，乱来轩冕亦何荣。即时使有一杯酒，便胜区区万古名。
和刘元弼见招
作者：王庭圭
朝代：宋

玉壶沽酒挈青丝，及取春风花发时。便把一樽留客醉，莫教红雨洗残枝。
和刘克强谢仲振
作者：王庭圭
朝代：宋

冰柱雪车诗有声，池塘春草梦初惊。两公共夹清漳住，匹马时冲细路行。绕屋好山如罨画，攻愁得酒足鏖兵。兴来不用多呼客，著我樽前伴月明。
和刘端礼
作者：王庭圭
朝代：宋

槐花又是一番黄，天马飘飘不可缰。但得顷田耕负郭，肯将斗酒博西凉。白面书生铁作肝，风雨未动剑长闲。何时去斩匈奴首，直取西凉尽处山。才如天马岂能羁，争看云霓笔下飞。龌龊不须谈细务，健毫留对冕旒挥。
和刘端礼·其三
作者：王庭圭
朝代：宋

才如天马岂能羁，争看云霓笔下飞。龌龊不须谈细务，健毫留对冕旒挥。
和刘端礼避地初归见访
作者：王庭圭
朝代：宋

庭前喜鹊乱栖鸦，知有邻翁酒易赊。老瓦盆随田舍饮，半溪云属野人家。莫将钓手遮西日，来倚危栏咏落霞。无奈醉归灯火乱，仆夫争路颇喧哗。
和刘美中尚书听宝月弹桃源春晓
作者：王庭圭
朝代：宋

何年凿源开混茫，桃花两岸吹红香。烟消远浦生微阳，渔舟误行溪水长。溪回岸转山隙光，疑有绛阙仙人房。居民争出罗酒浆，花间笑语音琅琅。抱琴释子眉发苍，响泉韵磬鸣长廊。能谈往事悲孟尝，昔时台沼今耕桑。又如勇士赴敌场，坐令游子思故乡。清猿抱木号鸿荒，孤吟划见丹凤翔。曲终待月西南厢，重调十指初不忙。如见古画秦衣裳，春天百鸟争颉颃。桃源归来今已忘，弹到落花空断肠。
和刘英臣见寄二绝句
作者：王庭圭
朝代：宋

诸葛奇才当十倍，谪仙词句满三千。我惟闭阁扪书册，扫地烧香亦静便。胸吞云梦欲八九，日诵古书常数千。撑拄枯肠只堪睡，从君嘲我腹便便。
和向令制锦轩
作者：王庭圭
朝代：宋

大邑大官身所安，欲将何术抚创残。久怀利器聊堪试，正见操刀不作难。百里光华风俗美，一天清澹水云宽。剸裁大巧元无迹，血指从旁袖手观。
和向宰喜雨
作者：王庭圭
朝代：宋

夜听雷车碾太清，风翻急雨落平明。不忧稻穟已燋卷，似见天河欲倒倾。犴狱系囚应尽洗，丰年诗句喜先成。东郊南亩村村乐，草木欣欣亦有情。
和吴思道韵寄郭德耘
作者：王庭圭
朝代：宋

乱后交游半不闻，天涯沦落始逢君。黔南可怪无驴养，冀北遂当空马群。尚使高才淹管库，忽传佳句吐烟云。十年雠校金銮殿，依旧无毡似广文。
和周公予呈向宰
作者：王庭圭
朝代：宋

夜闻急雨洗氛埃，庆泽仍从天上回。寰海自应遵诏旨，管弦何用费诗催。东风渐著金丝柳，和气潜飞玉琯灰。遥想慈宁动新乐，禁门清晓拂云开。
和周公予游春用前韵
作者：王庭圭
朝代：宋

晓堤春浪拍江城，出郭试寻堤上坰。云脚忽从平地起，柳梢先入半天青。村深渐觉人烟好，地僻苦无车马经。日暮归来微雨歇，酒醒客去月当庭。
和周监丞闻京洛关中收复四首
作者：王庭圭
朝代：宋

扈圣尊皇极，真人握赤符。梯船初入贡，舆地夜披图。力战非天意，赓歌奉睿谟。花卿虽猛将，绝世可能无。战甲初休马，边烽不举狼。山河秦地壮，日月汉天长。剑戟将销尽，钩锄始破荒。欲观调鼎手，一脔已堪尝。喜有官中信，衣冠返旧京。交驰节旄使，悉罢羽林兵。丹诏从天落，群心仰首迎。萧条万里道，今日有人行。河南新郡县，吾宋旧山川。乔木应犹在，遗民不记年。行人将汉月，持节照胡天。属国今无恙，遥知免齧毡。
和周监丞闻京洛关中收复四首·其三
作者：王庭圭
朝代：宋

喜有官中信，衣冠返旧京。交驰节旄使，悉罢羽林兵。丹诏从天落，群心仰首迎。萧条万里道，今日有人行。
和周监丞闻京洛关中收复四首·其二
作者：王庭圭
朝代：宋

战甲初休马，边烽不举狼。山河秦地壮，日月汉天长。剑戟将销尽，钩锄始破荒。欲观调鼎手，一脔已堪尝。
和周监丞闻京洛关中收复四首·其四
作者：王庭圭
朝代：宋

河南新郡县，吾宋旧山川。乔木应犹在，遗民不记年。行人将汉月，持节照胡天。属国今无恙，遥知免齧毡。
和周秀实田家行
作者：王庭圭
朝代：宋

旱田岁逢六月尾，天公为叱群龙起。连宵作雨知丰年，老妻饱饭儿童喜。向来辛苦躬锄荒，剜肌不补眼下疮。先输官仓足兵食，馀粟尚可瓶中藏。边头将军耀威武，捷书夜报擒龙虎。便令壮士挽天河，不使腥膻污后土。咸池洗日当青天，汉家自有中兴年。大臣鼻息如雷吼，玉帐无忧方熟眠。
和周通判永丰破贼
作者：王庭圭
朝代：宋

五更盾上闻磨墨，夜半偏思破残贼。平明露布已成文，倚马不知军务剧。初传别驾下南州，人如天马徕西极。指挥猛士驱貔虎，坐使威声驰绝域。狂胡昔渡西楼山，汉皇不闭玉门关。四方群盗猬毛起，旌旗光拂牛斗间。回戈必定东征去，铠仗如云光照路。捷书飞入甘泉宫，插羽鸣鞭气横骛。公家人物世不衰，况复诗名天下知。探骊得珠何崛奇，更欲尽采珊瑚枝。
和康晋侯见赠
作者：王庭圭
朝代：宋

儒生无力荷干戈，乱后篇章感慨多。但拿笔头吟白雪，莫挑马箠渡黄河。
和施倅岁暮感怀
作者：王庭圭
朝代：宋

野阔生愁兴，时危无定居。渊明伤倦鸟，张翰忆鲈鱼。宦路风波恶，交情势利疏。谋生成龃龉，欲进复踌躇。盗贼犹猖蹶，田园未垦锄。君王图治切，新下急贤书。
和施倅重阳日谢予送酒
作者：王庭圭
朝代：宋

东坡异时谈醉乡，怒骂嬉笑成文章。其中广莫几万里，脱略礼法侔鸿荒。初无爱憎与喜怒，岂有寒暑与炎凉。后世乃与醉乡隔，糟粕始变鹅儿黄。三杯危坐亦拱手，俨如冠剑侍君王。渊明不饮时节改，霜风九月篱菊芳。举头忽见南山翠，便觉逸气登羲皇。挥毫落纸得佳句，流涎露顶庸何伤。瓮下被缚乌足取，定无奚童携锦囊。安用船头置百斛，又令口不离杯觞。醉翁饮少辄已醉，胸中了了初不忘。八仙脱醉尤可笑，骑马落井何其强。
和施通判以诗惠茶
作者：王庭圭
朝代：宋

綵笔题誇北苑春，南来草木始称珍。江湖风味极不浅，翰墨篇章老更新。落日清吟招恶客，此时佳境属闲人。惭无好语酬高咏，东望云山意莫陈。
和曹温如都监惠诗
作者：王庭圭
朝代：宋

两脚误随车马尘，江湖岁晚始谋身。篱边日醉陶元亮，窗外夜呼祁孔宾。倒著敝衣迎好客，急搜奇句发阳春。阿瞒岂但能横槊，文彩风流世有人。
和曾若虚
作者：王庭圭
朝代：宋

书生胸次傥无奇，读尽群书未免痴。学似雕龙宜独步，才非天马敢争驰。青编谩费千章纸，白发愁梳满面丝。愧乏银钩酬雅贶，含毫徒作画沙思。
和曾英伯
作者：王庭圭
朝代：宋

江东渭北关心事，樽酒论文更不疑。马上皱眉应得句，诗筒聊复寄微之。
和曾英发见寄二首
作者：王庭圭
朝代：宋

闻君要了官中事，了事君今竟作痴。陋巷端能一瓢足，虚名何用四方驰。开帘璧月夜生海，下笔冰蚕细吐丝。想得诗成有新句，池塘草入梦中思。别后文章殊长进，挥毫落纸便风生。诗从平澹人难到，语不雕镌句自清。无计上书通北阙，犹时蹙额问西征。忆君过我诵新作，殷殷尚留金石声。
和曾英发见访惠诗二首
作者：王庭圭
朝代：宋

陋巷谁过马粪王，一经题品自芬芳。桃花流水春犹浅，茗椀薰炉话更长。千里夙期冲雨霁，十年闲事入篇章。明朝未免成离恨，莫苦吟诗作许忙。宴坐壶中日月闲，相逢无复话吴山。如君岂是哙等伍，置我当容平子间。喜遇故人持节钺，犹能跋马问荆菅。扁舟后会重寻处，更刺滩头转一湾。
和曾英发见访惠诗二首·其一
作者：王庭圭
朝代：宋

陋巷谁过马粪王，一经题品自芬芳。桃花流水春犹浅，茗椀薰炉话更长。千里夙期冲雨霁，十年闲事入篇章。明朝未免成离恨，莫苦吟诗作许忙。
和曾英发见访惠诗二首·其一
作者：王庭圭
朝代：宋
体裁：七言律诗

陋巷谁过马粪王，一经题品自芬芳。桃花流水春犹浅，茗碗薰炉话更长。千里夙期冲雨霁，十年闲事入篇章。明朝未免成离恨，莫苦吟诗作许忙。
和曾英发见访惠诗二首·其二
作者：王庭圭
朝代：宋

宴坐壶中日月闲，相逢无复话吴山。如君岂是哙等伍，置我当容平子间。喜遇故人持节钺，犹能跋马问荆菅。扁舟后会重寻处，更刺滩头转一湾。
和李巽伯少卿新年忆行在二首
作者：王庭圭
朝代：宋

解赋新篇忆帝台，行宫楼殿亦巍哉。应曾身作壶中客，记得春从天上来。雉扇齐开香雾绕，龙墀暖赴晓班催。君王神武多馀暇，綵胜金花似旧裁。去国东风又一回，江村度岁亦悠哉。偶逢花向山间发，更喜人从日下来。破敌屡闻胡骑走，急贤当有鹤书催。内中谁进春词帖，西掖须凭大手裁。
和李巽伯少卿新年忆行在二首·其一
作者：王庭圭
朝代：宋

解赋新篇忆帝台，行宫楼殿亦巍哉。应曾身作壶中客，记得春从天上来。雉扇齐开香雾绕，龙墀暖赴晓班催。君王神武多馀暇，綵胜金花似旧裁。
和李巽伯少卿新年忆行在二首·其二
作者：王庭圭
朝代：宋

去国东风又一回，江村度岁亦悠哉。偶逢花向山间发，更喜人从日下来。破敌屡闻胡骑走，急贤当有鹤书催。内中谁进春词帖，西掖须凭大手裁。
和李巽伯少卿见怀
作者：王庭圭
朝代：宋

眼高四海意何如，敢谓论交到阔疏。春草梦池方得句，夜霜置酒复怀予。初披郇国五云字，何啻刘公一纸书。铜鼓遇时思发响，蜀椎须待刻桐鱼。
和李巽伯少卿见怀
作者：王庭圭
朝代：宋

骑鲸仙人本仙胄，不应暴落饥蛟口。长庚却复下人间，岛瘦郊寒皆缩手。篇章迈往无故初，不共曹刘辙俱蹂。此邦虽陋江山雄，异时间出欧阳九。公今诗句满江山，似觉衰容得春酒。笔端猎猎生风雷，胸次煌煌焕星斗。生儿了事正作痴，亦恐痴儿未能了。顷年胡骑猎夷门，兵拿不解谁当剖。大臣荐公来洛阳，舌翻波涛惊朝堂。飞龙借马出建康，丑虏夜走尘沙黄。是时帝坐八绮窗，拟歌风起云飞扬。
和李巽伯送刘德基赴县斋
作者：王庭圭
朝代：宋

令君湖海士，置榻谓公贤。绿野千峰翠，朱甍万室连。客依彭泽柳，人问孝廉船。他日功名逼，金鱼未免悬。
和李巽伯韵赠甥刘志道
作者：王庭圭
朝代：宋

年少尝读书，复挟琴与医。世无识真者，持此将安之。古调不咏俗，空囊不贮赀。结交名公卿，云间接风期。披烟对珠玉，常恐生微疵。向来壁上弓，落杯辄自疑。此事一了了，昔贤当并驰。李卿句有眼，妙语真而师。
和李彦文
作者：王庭圭
朝代：宋

偶从山泽得追陪，吐论风生不受埃。曾读芸斋编广录，固知天下有奇才。愁堆青简千年蠹，忙过黄槐几度开。往岁闻名未相识，常如弱水隔蓬莱。
和李彦文春雪
作者：王庭圭
朝代：宋

闻道江城雪似沙，东风吹动晓寒加。轻飘瓦屋鳞鳞密，乱飐樯竿栉栉斜。著地正怜新种竹，漫天故压未开花。君应对此方乘兴，饮似长虹汲海涯。
和欧阳叔向寺丞韵酬刘渐父
作者：王庭圭
朝代：宋

渤海赫赫东南豪，俯挹前辈倾时髦。有如青天白日出，平地放著昆崙高。都下官寮车可载，声称寂不闻中外。二陆初来浪得名，谬以莼羹誇捷对。文章直要窥孔颜，不可睥睨马与班。君门九重耀晶戟，远臣胡得来其间。清新不见庾开府，寂寞诗坛将无主。纵使扬雄识字奇，刘歆泣叹空自苦。也知未遇何足悲，时来忽睹青云低。凤凰孤鸣得天律，百鸟束喙不敢啼。先生能作凤凰语，议论远过袁虎子。岂惟一日动朝廷，留作诗人后来史。汪洋尤喜陈时议，一夜称嗟岂徒谓。九衢传写已喧阗，气压五侯骄七贵。螺江地古人物好，迄今故老犹能道。醉翁没后颇荒凉，秀气盘旋此环抱。天恐斯文久遂终，英灵挺出嗣家风。身虽富贵异流俗，两眼观书耳亦聪。应曾夜半参黄石，神几暗得无踪迹。我本闲愁寡才力，闭吻逢君那喘息。
和欧阳周弼
作者：王庭圭
朝代：宋

谁念扬雄寂寞居，忽逢佳士倒衣裾。裁诗秃尽千毫兔，岸帻斜攲半幅綀。节并松筠霜雪后，唾成珠玉笑谈馀。穷山避寇应愁绝，付与骚人万古吁。
和欧阳广明竹间桃花
作者：王庭圭
朝代：宋

雨罢新花明晓日，竹阴琐碎错黄金。墙头过尽双飞蝶，叶底巧啼何处禽。玉女洗妆匀浅淡，老龙脱箨著青深。柔姿敢并高标立，直节时容粉面侵。爱客分明莫来折，坐舆径造不妨寻。桃花落后春事已，唯有清风满竹林。
和欧阳炳文汝舟酴醾
作者：王庭圭
朝代：宋

两翁烂醉酴醾下，击钵成诗岂易酬。藉地想携千日酒，寻香争跨九花虬。晚风吹雪空中落，急水漂香何处流。梦觉清芬犹扑鼻，如登银槛荐无忧。
和王宰早梅
作者：王庭圭
朝代：宋

雪里花开冰未拆，如见瑶姬侍君侧。瑶姬国艳欲倾人，嫣然一笑颊齿白。疏影横斜语最奇，桃李凡姿无此格。瀛上休观倒晕眉，且看娇黄涂半额。
和王彦休
作者：王庭圭
朝代：宋

书成欲奏未央宫，起废针盲略异同。已就外车传服氏，应曾綵笔梦文通。且观落纸惊回凤，莫叹摩天欠阿鸿。宿学暮年方发策，菑川重看一衰翁。
和王彦谟县尉二首
作者：王庭圭
朝代：宋

耳厌钲鼙处处喧，此时犹得卧丘园。负材磥砢几无用，旧业荒凉半不存。嗟古英雄多朽骨，览君词翰可招魂。济川政要艅艎急，樗散何因被选抡。虎豹相传王氏门，风流千载识遗昆。吟诗作赋取高第，插羽鸣弓待报恩。寇贼渐平妖破胆，烟尘犹起客销魂。山城诗酒方为乐，岂料西归席未温。
和王彦谟县尉二首·其一
作者：王庭圭
朝代：宋

耳厌钲鼙处处喧，此时犹得卧丘园。负材磥砢几无用，旧业荒凉半不存。嗟古英雄多朽骨，览君词翰可招魂。济川政要艅艎急，樗散何因被选抡。
和程子山舍人赠高虞卿
作者：王庭圭
朝代：宋

南宫四海英俊场，阅人须多无此郎。御史传呼主司出，遥瞻紫案金炉香。帘垂咫尺断还送，闭户设棘围高墙。卷堆封弥充栋宇，笔浸沧溟开混茫。麟台学士喜得子，如获宝鼎联芝房。明日都城始传榜，声名烜赫无三张。平生知己万不一，世有若人安可失。方调鼎味荐盐梅，桃李何心并佳实。论经射策未足论，挽取功名看他日。同门笑语夜相过，起看北斗插天河。凌晨凤阁拜座主，门生来贺争肩摩。一时人物尽豪杰，太平为宝非嘉禾。
和答邦直二首
作者：王庭圭
朝代：宋

惠爱如兰正吐芽，芳风吹落几千家。明年催直金銮殿，龙口飘香看百花。系出拾遗扬马后，清词丽句复名家。岂惟草木遭题品，大笔行当判五花。
和答邦直二首·其二
作者：王庭圭
朝代：宋

系出拾遗扬马后，清词丽句复名家。岂惟草木遭题品，大笔行当判五花。
和罗思武作子房孔明二诗见赠
作者：王庭圭
朝代：宋

子房夜半参黄石，手握豹韬挥八极。苍黄忽起振长流，天地风云皆动色。三雄战争海水赤，欲揽英豪扶紫极。南阳唤起卧龙人，至今草木生颜色。
和耿伯顺赠李居士
作者：王庭圭
朝代：宋

横担拄杖何许语，那个丛林无佛祖。但见阇梨夜不眠，衲被蒙头听粥鼓。
和胡观光惠诗兼致守倅招延之意
作者：王庭圭
朝代：宋

伊昔桥门盛，环观壁水春。一鸣先折桂，百拙误谋身。憔悴湘江曲，淹留京洛尘。思归缘竹鹤，静念愧朝绅。顾我蓬蒿贱，逢君海岱珍。赠言多溢美，秀气发清淳。本出东皋裔，元非水北人。山灵回俗驾，幕府盛谈宾。骏骨千金重，沙鸥万里驯。人生各有趣，忍负接䍦巾。
和胡观光登酒楼
作者：王庭圭
朝代：宋

李白夜登孙楚楼，楼中玩月苦淹留。定知公等非凡客，要是人间第一流。玉勒穿花回曲径，银槽泻酒注深瓯。遥观翠幕张灯处，小妇鸣筝在上头。
和胡观光黄元授二首
作者：王庭圭
朝代：宋

两翁忽动鲈鱼兴，脍缕无声雪落砧。细管向来曾并试，清流可赋共谁临。好诗自昔员如弹，古锦何劳呕出心。一览雕章知格律，吹笙学得凤凰吟。卧听萧寺五更风，错打当年饭后钟。不愿绨袍怜范叔，独缘蔬馔识茅容。黄旗接武来招盗，皂盖行春且劝农。如此偷安欲持久，荒谋诞计恐无庸。
和葛德济见怀
作者：王庭圭
朝代：宋

愤气蟠胸久，开谈音吐鸿。云山初阔别，樽酒忆相逢。暮草黏僧屐，晴江理钓篷。闲居诗句僻，祗自咏家风。
和葛德裕寄纸觅兰四绝句
作者：王庭圭
朝代：宋

丽句云笺敌夜光，穷儿得宝但能藏。惭无好语酬佳惠，徒咏春洲杜若香。林下无人亦自芳，幽姿闲澹若深藏。与君坐上添幽客，胜爇金炉百和香。君家词翰妙天下，虿尾银钩世所藏。赠我云蓝岂宜辱，强吟春草拾馀香。两朵幽花费咏章，是中佳境若为藏。何时同上瑶台顶，遍玩芝田蕙圃香。
和葛德裕寄纸觅兰四绝句·其三
作者：王庭圭
朝代：宋

君家词翰妙天下，虿尾银钩世所藏。赠我云蓝岂宜辱，强吟春草拾馀香。
和葛德裕寄纸觅兰四绝句·其四
作者：王庭圭
朝代：宋

两朵幽花费咏章，是中佳境若为藏。何时同上瑶台顶，遍玩芝田蕙圃香。
和裴主簿九日
作者：王庭圭
朝代：宋

欲上高高岭路微，疏林蔽日尚堪依。枫江水冷天初静，桐井霜乾叶乱飞。篱下采花人独秀，山头落帽客何稀。金壶倒尽重沽酒，莫惜朝来更典衣。
和裴主簿栽花
作者：王庭圭
朝代：宋

晓檐风雪压前墀，勒住群花未出奇。顿觉寒厅有春色，雅宜破屋咏新诗。朱帘不捲门长静，红药微开蝶便知。独酌莫邀天上月，恐招恶客影相随。
和读书台入夜即事二首
作者：王庭圭
朝代：宋

池底星光个个添，半钩斜月吐纤纤。数声寒笛西风下，人在朱楼捲暮帘。云捲寒蟾玉晕添，嫦娥遥想鬓毛纤。此时清境非人世，要望烟霄不下帘。
和读书台入夜即事二首·其一
作者：王庭圭
朝代：宋

池底星光个个添，半钩斜月吐纤纤。数声寒笛西风下，人在朱楼捲暮帘。
和谢倅谒县学
作者：王庭圭
朝代：宋

玉帐高谈已厌兵，聊将小队出郊坰。先生文史三冬足，学士铜钱万选青。他日却登龙尾道，教人顶戴佛名经。诸儒勉称兴贤意，作赋摩空动汉庭。
和赵伯达二绝句
作者：王庭圭
朝代：宋

王孙疑是李长吉，诗句兼如孟浩然。乱后相逢初识面，便当倾廪与谈天。邂逅闻弦即赏音，况逢清境夜携琴。一樽相遇烟霞外，不废江湖万里心。
和赵伯达二绝句·其二
作者：王庭圭
朝代：宋

邂逅闻弦即赏音，况逢清境夜携琴。一樽相遇烟霞外，不废江湖万里心。
和赵叔清书事
作者：王庭圭
朝代：宋

铁马初休淮上兵，人心遥望泰阶平。祥云密绕皇居近，喜气先从日下生。汉殿风高飞燕雀，秋宵星乱落欃枪。从今且觅耳边静，半夜不闻鼙鼓声。
和赵叔清登殷仲堪读书台二首
作者：王庭圭
朝代：宋

晋朝人物渡江初，为郡风流只载书。临水重开数间屋，宿兵仍富九年储。英豪系出三公后，磊落胸蟠万卷馀。东观诸郎未堪比，登车不落问何如。池上开轩对郡楼，当时太守气横秋。声名已负荆州望，舟棹更为沧海浮。插架古书芸护蠹，隔溪游女扇障羞。仲堪没后今千载，孰谓人间无此流。
和赵叔清登殷仲堪读书台二首·其一
作者：王庭圭
朝代：宋

晋朝人物渡江初，为郡风流只载书。临水重开数间屋，宿兵仍富九年储。英豪系出三公后，磊落胸蟠万卷馀。东观诸郎未堪比，登车不落问何如。
和赵叔清登殷仲堪读书台二首·其二
作者：王庭圭
朝代：宋

池上开轩对郡楼，当时太守气横秋。声名已负荆州望，舟棹更为沧海浮。插架古书芸护蠹，隔溪游女扇障羞。仲堪没后今千载，孰谓人间无此流。
和赵叔清蜡梅
作者：王庭圭
朝代：宋

春入梅花村，蜡妆林影繁。香肌冒寒立，此意为谁存。宫额半涂黄，要为出俗韵。不露冰雪姿，风流真素蕴。
和通判周监丞见赠
作者：王庭圭
朝代：宋

大厦久撞坏，撑拄非一支。安得好柱石，壮丽如昔时。向来荣盛处，草木今纷蕤。群材未尽出，去若马脱羁。岂期朝无人，过之辄欲私。骨相不媚妩，因归结茅茨。忽逢高轩过，飘然鸾凤姿。宜在帝左右，珥笔班龙墀。少年历清贯，高名谁不知。胡为至下邑，抚俗问民疵。题诗满岩谷，妙处有馀师。
和郑元清同游殷仲堪读书台二首
作者：王庭圭
朝代：宋

晋国衣冠扫地空，渔歌长在水云中。倚栏欲问兴亡事，木末琉璃坠晓风。池上高台倚碧空，郡楼相对出烟中。读书太守今何在，寂寞无人继此风。
和陈柄臣见赠
作者：王庭圭
朝代：宋

北人愁听江南曲，细草新蒲几回绿。当年避敌初渡南，千官苍黄饭不足。中原乱后又逢春，边头只道无烟尘。迩来公卿不生事，此事必属非常人。我曹生长江南乐，岂料翻成风土恶。湖海元龙气尚豪，赠我新诗何璀错。拾遗后出最能文，脩椽大屋今荒坟。远孙高材淹管库，犹能落笔生烟云。山城相遇初相喜，共论大梁人物美。莫学夷门抱关吏，谋窃兵符椎晋鄙。
和陈相之至日即事二首
作者：王庭圭
朝代：宋

湖海元龙气宛然，求田问舍语何缘。两京梦断无消息，万里人归有岁年。岭外梅花愁欲破，云安江水远堪怜。兹辰不预朝阊阖，犹喜山间稳昼眠。南雪常时不到地，岭梅今与雪夤缘。渐添化国舒长日，更卜祥云大有年。万木寒痴犹自冻，一枝疏瘦想堪怜。时听野老谈新政，坐竦诗肩夜不眠。
和陈相之至日即事二首·其一
作者：王庭圭
朝代：宋

湖海元龙气宛然，求田问舍语何缘。两京梦断无消息，万里人归有岁年。岭外梅花愁欲破，云安江水远堪怜。兹辰不预朝阊阖，犹喜山间稳昼眠。
和黄元授喜雨
作者：王庭圭
朝代：宋

天公叱起群龙颠，黑风立海倒百川。黄流忽通南北港，白水自满高低田。官军从来仰征赋，农民岂解持戈鋋。虽得一雨洗炎热，夜吏捉人谁使然。
和黄元授送赵敦本赴万安宰
作者：王庭圭
朝代：宋

欲救斯民病久尪，想君家谱有奇方。但须去恶犹去草，要使牧人如牧羊。正值彫残经寇乱，还思激烈咏时康。当年手种闲桃李，今日成阴总类棠。
和黄子馀湖南道中寄弟子默二首
作者：王庭圭
朝代：宋

花落黄陵庙，禽声隔岸闻。山川湖外远，牛斗地形分。回趁峰头雁，遥瞻岭上云。惠连诗更好，梦里亦思君。卷里诗新出，关中记旧闻。乾坤今转大，吴楚昔尝分。雾失朱陵峒，晴开紫盖云。仍传九疑尉，奇策动明君。
和黄子馀湖南道中寄弟子默二首·其一
作者：王庭圭
朝代：宋

花落黄陵庙，禽声隔岸闻。山川湖外远，牛斗地形分。回趁峰头雁，遥瞻岭上云。惠连诗更好，梦里亦思君。
和黄子馀湖南道中寄弟子默二首·其二
作者：王庭圭
朝代：宋

卷里诗新出，关中记旧闻。乾坤今转大，吴楚昔尝分。雾失朱陵峒，晴开紫盖云。仍传九疑尉，奇策动明君。
哀挽诗
作者：王庭圭
朝代：宋

我家群从有封胡，潇洒如君更隐居。岂但开轩隐松竹，能令满屋贮图书。朱栏手植花犹在，黄叶风飘日已疏。触目自然堪痛哭，不胜清泪湿衣裾。
唐兴寺再呈美中
作者：王庭圭
朝代：宋

七年三过唐兴寺，梦里闻君得好官。遍历兰台兼柱史，近辞香案出金銮。从来呼客沽村酿，不敢移厨洗玉盘。政恐人情贱杨柳，送迎唯作故时看。
圆通赞
作者：王庭圭
朝代：宋

太山秋毫两微尘，巨细本无不二门。四方八面开户牖，是中元有不动尊。如大圆镜万象入，如大海水百谷奔。维摩倒用那罗印，用證初心岂或沦。
夜坐听沅江水声二首
作者：王庭圭
朝代：宋

雨过风林生夜清，坐邀明月正关情。渔童酒醒莫吹笛，要听一江秋浪声。水急滩高欲倒倾，来如万鼓绕山鸣。奔流更借洞庭阔，飞浪朝宗壮此声。
夜坐听沅江水声二首·其二
作者：王庭圭
朝代：宋

水急滩高欲倒倾，来如万鼓绕山鸣。奔流更借洞庭阔，飞浪朝宗壮此声。
夜蛾儿
作者：王庭圭
朝代：宋

碧眼银须粉扑衣，又随雪柳趁灯辉。怕寒还恋南华梦，凝伫钗头未肯飞。
夜读唐鉴有作
作者：王庭圭
朝代：宋

开元贞观承平后，群盗纵横似撒沙。可惜君王自神武，不知卢杞是奸邪。瓜分叛将根仍蔓，鼎付哥奴祸已芽。不有汾阳功第一，孰能谈笑定中华。
夜郎东归黄去非自双井来惠以新诗妙画次韵三绝句赠别
作者：王庭圭
朝代：宋

窜逐三危山尽头，出门入门谁与游。归来颇复见此客，下笔论诗不肯休。派后江西出一枝，传家句法自新奇。诸方知子善哮吼，恐是窟中狮子儿。细看君诗如看画，无声诗里画何如。蟠胸秀句吐不尽，落笔因成赤鲤鱼。
夜郎东归黄去非自双井来惠以新诗妙画次韵三绝句赠别·其一
作者：王庭圭
朝代：宋

窜逐三危山尽头，出门入门谁与游。归来颇复见此客，下笔论诗不肯休。
夜郎东归黄去非自双井来惠以新诗妙画次韵三绝句赠别·其三
作者：王庭圭
朝代：宋

细看君诗如看画，无声诗里画何如。蟠胸秀句吐不尽，落笔因成赤鲤鱼。
夜郎归日答葛令惠诗
作者：王庭圭
朝代：宋

七载投荒万里馀，交游半作晓星疏。门前梅柳换新叶，忽得故人相问书。
天申节致语
作者：王庭圭
朝代：宋

乐事初从天上传，慈宁宫在曰华边。庆逢诞节张钧乐，奏举遐方锡御筵。满殿薰风旗彩动，一墀鸣玉佩声喧。遥闻仪凤随韶奏，报道君王寿万年。
存存阁
作者：王庭圭
朝代：宋

王郎身如椰子大，胸蟠万卷犹能载。少年著足名利场，归来卜筑红尘外。太虚为室月为烛，四海诸公常所会。穷阎陋室天下贵，驽奴丰车多覆败。坐收浮念得此生，如鍊真金岂常坏。是中本自无亏成，坏与不坏亦何在。请君直下赋一言，要识所存当默解。
安成再逢黄平国
作者：王庭圭
朝代：宋

忆昨相逢气益明，投书力诋汉公卿。一时末俗无高论，千古佳名属后生。魏郡初徵狄仁杰，汝阳几缚李元平。行当献纳麒麟殿，看挽天河洗甲兵。
安成逢吉守李西美舍人二首
作者：王庭圭
朝代：宋

掖垣清近泰阶傍，新赐鱼书绾郡章。手把玉堂青缕管，坐褰刺史赤帷裳。红旗照日三千骑，白粲连帆一万樯。几夜紫微躔次静，飞星今入斗南光。妙龄高义动神京，独出汉庭诸老生。凤阁演纶朝视草，麟符分阃夜谈兵。犹闻豺虎纵横在，已觉山河气象清。欲会风云扶帝业，先令草木识威名。
宝珠寺钟铭
作者：王庭圭
朝代：宋

蠢然冥顽孰与觉，空中雷电忽磅礴。大音希声本无作，回禄奋怒飞廉恶。一鼓成钟神所托，剑蟠蛟螭怒牙角。六种震动天雨雹，铸此铭诗呵不若。
宿唐兴寺夜雨
作者：王庭圭
朝代：宋

木落群乌起，孤眠枕未安。客愁金橐尽，酒病玉壶乾。雁过风传响，鸡鸣雨送寒。平生万感集，咄咄出毫端。
寄刘世臣仲美
作者：王庭圭
朝代：宋

此道陵迟久已亡，后生无复立门墙。遥知二子心如铁，端为卢溪一瓣香。
寄子老
作者：王庭圭
朝代：宋

半程蹉过夜郎溪，不到昌溪问路岐。空使辰州亭下客，隔江招手立多时。古锦林边狮子吼，一声惊倒五溪蛮。何人来问山中景，寺在千岩万壑间。
寄湖北总领彭子从郎中
作者：王庭圭
朝代：宋

翼轸星边贯索疏，星文夜动紫宸居。追锋急召归郎省，持橐犹稽侍玉除。六路藩臣供馈饷，五溪蛮子乐耕锄。连营十万无饥色，却入承明奉直庐。
寄程子山舍人
作者：王庭圭
朝代：宋

老泉仙翁骑列星，文采风流属此甥。凤阁初传舍人样，帝城新有能诗声。青萍出匣蛟兕吼，赤手捕蛇狐兔惊。愿扣洪钟识音响，暮年聊欲听铿鍧。
寄聂贲远
作者：王庭圭
朝代：宋

褒勋新命日边传，万户重封眷愈专。山海尽笼天下货，江淮流出地中钱。时平麟瑞三千岁，梦恊熊祥五百年。富国自能跻寿域，宁论齐相海王篇。
寄胡邦衡兼简陈佥判黄书记
作者：王庭圭
朝代：宋

斯文久寂寞，谁应擅雕龙。万事问伯始，今复得此公。涛澜翻笔舌，锦绣蟠心胸。平时吐佳句，逸气如长虹。制策收俊异，行当推选锋。元龙湖海士，江夏无双童。词彩俱秀出，春葩发青红。铿锵排律吕，纯音玉琤琮。草木吾臭味，坐隔神螺峰。遥闻玉荆产，长松想清风。安得奋馀勇，提戈噪其中。且愿试音响，径须撞巨钟。
寄贺魏彦成郎中
作者：王庭圭
朝代：宋

扶桑日出天开关，江南太守初赐环。鸳行旧班三尺脚，踏他龙尾回天颜。是日奏对惊众目，措国不动安如山。为郎画省非常调，民曹金谷徒烦要。江淮久郁鸾凤姿，一飞宜上青云表。政使垂绅坐庙堂，南北封疆谈笑了。君不见河南魏弱翁，治行声闻九天上，汉室中兴拜丞相。
寄赠王保躬求小山石二首
作者：王庭圭
朝代：宋

扁舟斗转五溪湾，湘北湘南饱看山。袖里云岑皆寸碧，一拳分手亦何悭。岩蟠蛟虎石骨瘦，地饱霜风山脚寒。我欲借君修月手，为持玉斧劈烟峦。
寄赠王保躬求小山石二首·其一
作者：王庭圭
朝代：宋

扁舟斗转五溪湾，湘北湘南饱看山。袖里云岑皆寸碧，一拳分手亦何悭。
寄黄子庞兼简邹德裕
作者：王庭圭
朝代：宋

天狼窥太清，戎马断行路。一别常万里，寄书何由数。识君英妙时，亹亹见佳处。当年松柏姿，已有庙廊具。比常览新作，险绝闻奇句。探珠沧海底，秀色不受污。笔端百斛鼎，胸中九经库。高文动场屋，仍传渭上赋。岂但凌三都，自使强敌怖。邹郎挺忠烈，英英起门户。同游气概中，风云生指顾。独念蓬室士，无因陪杖屦。相望隔章水，欲往不敢渡。拿舟弄明月，正恐蛟龙怒。
寄黄平国正字
作者：王庭圭
朝代：宋

麟阁岧峣入紫清，官居真是上蓬瀛。玉壶风采想如旧，金马文章元有声。近喜边头新奏捷，独怜江外正拿兵。老夫饱饭无他虑，料理敲推怠未成。
寅陂行
作者：王庭圭
朝代：宋

安成城头乌夜宿，啼乌未起鸡登木。倾村入城来送君，马首摩肩袂相属。但有庞首不识名，何物老翁出山谷。老翁持酒前致词，家住西村大江曲。大江两岸皆腴田，古有寅陂置官属。自从陂废田亦荒，官中无人开旧渎。公沿故道堰横流，陂傍粳稻年年熟。今年虽旱翁不忧，田头已打新舂谷。谁云此陂会当复，老父曾闻两黄鹄。嗟哉如君不负丞，躬行阡陌劝农耕。监司项背只相望，风谣满路胡不听。胡不听，寅陂行，为扣天阍叫一声。
寒食日孟司理送酒
作者：王庭圭
朝代：宋

两翁俱是江南客，寒食他乡叹滞留。燕舞莺啼春未老，一樽分我洗穷愁。
寓郡斋过清閟轩与高虞卿夜话
作者：王庭圭
朝代：宋

户牖邻清閟，深夜客扣关。开门见脩竹，人与竹俱闲。雨竹窗外响，风从屋头还。羡君屏百事，读书苍翠间。刺口谈治乱，笔挟风霜寒。更览珠玉文，洗我冰雪颜。归来兴未尽，危坐听珊珊。
寰海清·上元
作者：王庭圭
朝代：宋
体裁：词

画鼓轰天。暗尘随马，人似神仙。天恁不教昼短，明月长圆。天应未知道，天知道。须肯放、三夜如年。流苏拥上香軿。为个甚、晚妆特也鲜妍。花下清阴，怎合曲水桥边。高人到此也乘兴，任横街，一一须穿。莫言无国艳，有朱门、镇婵娟。
幽兰寄向文刚二绝句
作者：王庭圭
朝代：宋

西风黄叶深林下，忽有新兰动地香。公子夜寒谁对语，应容幽客到书房。连夜风吹碧玉枝，山深寒重得香迟。穷秋故出迈往韵，要就高人觅好诗。
庐山道中寄送聂名世
作者：王庭圭
朝代：宋

村远孤烟起，山明晓雾开。人行万松里，路过九江来。此去日千里，其如肠九回。淮南酒楼近，玉笛不胜哀。
庐陵行
作者：王庭圭
朝代：宋

庐陵地控虔与洪，孤城斗绝吴楚东。连年贼兵塞官路，烽火照夜旌旗红。治中来时正逢此，自请按行山谷中。禾州吉水方震动，缚取两渠来衅钟。凶徒披靡拜麾下，愿持田器为良农。凯歌归陈破贼状，捷书飞入甘泉宫。甘泉侍臣知姓氏，天子往往闻其风。谓当到阙问边事，边上如今尘不起。但把长笺造凤栖，莫说渡河挑马棰。此公淹久佐一州，安用州民遮道留。州中老人错料事，此公行立螭坳头。
建炎己酉十二月五日避乱鸽湖山十绝句
作者：王庭圭
朝代：宋

平昔无才可致君，此生何处欲超群。今逢四海干戈动，犹得山间卧白云。偶携琴剑入山来，惊觉高僧定里回。扶下绳床始开眼，嗔人马迹涴苍苔。幡竿插入千岩底，鸟语飞来绝壁间。洞口行人迷处所，不知钟梵锁孱颜。山腰危殿倚青葱，知是云峰第几重。恐有书生来问道，为凭轻打饭前钟。奇峰削出青莲萼，远溜萦回碧玉环。气接混茫藏句法，不知谁与破天悭。洞里花开透碧霄，溪横三绕赤栏桥。他年桥断人迷路，咫尺山源万里遥。昔人骑鹤岭头归，应有仙居在翠微。绝壁苍藤无处问，时闻清唳揭云飞。破腊山桃已盛开，飞花无数点青苔。莫教流出前溪去，引得鱼舟入洞来。岩下逢人说乱离，十年眼底厌旌旗。边尘复暗江南路，堪羡山僧总不知。伟岸棱棱似立朝，巍峨冠剑想风标。可怜有貌无肝胆，何用昂然近紫霄。
建炎己酉十二月五日避乱鸽湖山十绝句·其一
作者：王庭圭
朝代：宋

平昔无才可致君，此生何处欲超群。今逢四海干戈动，犹得山间卧白云。
建炎己酉十二月五日避乱鸽湖山十绝句·其七
作者：王庭圭
朝代：宋

昔人骑鹤岭头归，应有仙居在翠微。绝壁苍藤无处问，时闻清唳揭云飞。
建炎己酉十二月五日避乱鸽湖山十绝句·其九
作者：王庭圭
朝代：宋

岩下逢人说乱离，十年眼底厌旌旗。边尘复暗江南路，堪羡山僧总不知。
建炎己酉十二月五日避乱鸽湖山十绝句·其二
作者：王庭圭
朝代：宋

偶携琴剑入山来，惊觉高僧定里回。扶下绳床始开眼，嗔人马迹涴苍苔。
建炎己酉十二月五日避乱鸽湖山十绝句·其五
作者：王庭圭
朝代：宋

奇峰削出青莲萼，远溜萦回碧玉环。气接混茫藏句法，不知谁与破天悭。
建炎己酉十二月五日避乱鸽湖山十绝句·其六
作者：王庭圭
朝代：宋

洞里花开透碧霄，溪横三绕赤栏桥。他年桥断人迷路，咫尺山源万里遥。
张元晖生日
作者：王庭圭
朝代：宋

春风吹月昨夜圆，门对新生洲渚边。紫文鸑鷟初入梦，燕公手笔大如椽。赤松黄石俱长年，金钩鹊印仍家传。剑池霹雳蛟龙吼，宝气飞精射牛斗。人呼张镐帝王师，相公元是山中叟。
彭青老好谈禅喜作诗西宁诗有谋身之语借其语激之三首
作者：王庭圭
朝代：宋

未省前身是道人，莫嗟求仕困无津。东风动地泥牛吼，檐卜花开别是春。未能投笔取封侯，一食聊须为口谋。日向晴窗研破砚，读书当读亿那由。好诗浑厚如金玉，妙质勿令斤斧侵。要识笔端三昧力，夜深山水自成音。
彭青老往禾山读书所寓之室曰蛰庵为赋蛰庵诗一篇送之兼简白云元老
作者：王庭圭
朝代：宋

彭子担簦行有日，拄杖穿云风雨疾。主人好事家有书，卷埒石渠吞藏室。兹游远去栖碧山，头角未欲崭崭出。泥蟠谷底茅屋深，丹崖青壁几千寻。白云老元坐禅窟，笑汝犹作书生吟。峰头别打禾山鼓，唤起蛟龙趁云雨。
忆馨鸿二孙
作者：王庭圭
朝代：宋

忆汝何时见，愁眉此日舒。别来三换岁，诵得几多书。字稍堪拈出，翁今喜有馀。阿鸿才弄笔，相对想轩渠。
怀故人留题
作者：王庭圭
朝代：宋

桃李无言对斜日，可堪回首一凄然。子云投阁知何在，太白骑鲸已上天。春蚓秋蛇留败壁，金钩玉带锁寒烟。人行古木横塘路，门掩长江上水船。
惜春亭席上和伍孺安酴醾
作者：王庭圭
朝代：宋

满眼伤春色，瑶花堕玉卮。群仙下来看，皎月自相随。国艳晚尤贵，天香发每迟。我方留客醉，帘捲未教垂。
惜春亭观酴醾
作者：王庭圭
朝代：宋

东皇收拾春归去，独遣酴醾殿后尘。怜我寒窗赋愁寂，时看玉面送残春。
感皇恩
作者：王庭圭
朝代：宋

飞雪满貂裘，马蹄轻骤。笔下文章焕星斗。凌云才调，尽是夺标高手。况闻场屋里，知名久。金榜篆云，银鞍披绣。归去天香满衣袖。莫辞今夕，且尽一尊芳酒。为君歌一曲，为君寿。羸马怯征鞍，骎骎欲骤。昨夜文星动南斗。广寒宫近，欲上烟霄携手。素娥不奈冷，凄凉久。知是谪仙，肝肠锦绣。天半清风动襟袖。而今西笑，且饮新丰美酒。悠然还独酌，谁为寿。一叶下西风，寒生南浦。椎鼓鸣桡送君去。长亭把酒，却倩阿谁留住。尊前人似玉，能留否。醉中暂听，离歌几许。听不能终泪如雨。无情江水，断送扁舟何处。归时烟浪卷，朱帘暮。
感皇恩·其三
作者：王庭圭
朝代：宋
体裁：词

一叶下西风，寒生南浦。椎鼓鸣桡送君去。长亭把酒，却倩阿谁留住。尊前人似玉，能留否。醉中暂听，离歌几许。听不能终泪如雨。无情江水，断送扁舟何处。归时烟浪捲，朱帘暮。
感雨
作者：王庭圭
朝代：宋

拜起炉烟绕碧虚，卧龙随雨跃天衢。道边草木已焦卷，岩下风雷若指呼。河陇岂无冤系狱，海污防有浴川夫。君王屡诏宽徭役，亦念凋氓苦未苏。
戏向文刚生子
作者：王庭圭
朝代：宋

平生只欠掌中珠，天与此儿聊慰渠。郎罢新来著綵服，要令啼戏觅银鱼。
戏赠文彦明
作者：王庭圭
朝代：宋

江淹才尽一双笔，庾信穷生万斛愁。对客安能吐佳句，墙东老驵正操矛。酒酣拔剑悲生事，病起扶藜踏浅莎。逆旅正如蝴蝶梦，还家试听扊扅歌。
扶疏堂
作者：王庭圭
朝代：宋

碧草深林绕一区，何年开径洗烟芜。晨光浮动三竿日，古木阴森十万夫。静爱长松梢月色，绝无凡卉蔽檐隅。残枝败叶风吹尽，帘捲山尖好画图。
报恩寺避暑
作者：王庭圭
朝代：宋

风枝不动午云蒸，古寺嵯峨倚石层。百丈虚廊荫华桷，半帘疏雨断飞蝇。病馀已怯金樽酒，捧立仍无玉盌冰。奈此人间诸热恼，一杯清茗属高僧。
报恩寺避暑
作者：王庭圭
朝代：宋
体裁：七言律诗

风枝不动午云蒸，古寺嵯峨倚石层。百丈虚廊荫华桷，半帘疏雨断飞蝇。病馀已怯金樽酒，捧立仍无玉碗冰。奈此人间诸热恼，一杯清茗属高僧。
挽丁陶明县尉
作者：王庭圭
朝代：宋

东南作尉本神仙，化鹤家声亦宛然。临欲骑鱼归海岛，犹能跃马拓弓弦。花间载酒经旬日，陌上悲歌隔九泉。尚有读书台下月，夜深还照碧池边。
挽刘公弼
作者：王庭圭
朝代：宋

弟兄词赋喧场屋，晚岁乡闾誉益哗。窗下残编雕草木，壁间遗翰走龙蛇。蜡馀几緉游山屐，书满千篇载鹿车。痛惜蒲轮迎未果，寝门来哭泪横斜。
挽刘子仪
作者：王庭圭
朝代：宋

鬼伯歌朝露，归魂掩夜泉。起家诗礼盛，折桂弟兄贤。箭落双雕日，君当化鹤年。阿鸿今已贵，飞去欲摩天。
挽刘宗望
作者：王庭圭
朝代：宋

何年来卧北山霞，犹指海边团练家。手把方书妙耕种，门高闾巷独清华。两儿驹齿日千里，万卷牙签架五车。风动松篁起萧瑟，不堪回首听悲笳。
挽刘美中尚书
作者：王庭圭
朝代：宋

公方持橐我休官，握手平生出肺肝。岂是尚书先著履，须知处士不弹冠。文章进直金銮殿，槽枥空馀宝马鞍。忍看铭旌下螺浦，再携斗酒饯江干。
挽卢宜人二首
作者：王庭圭
朝代：宋

崔卢唐旧族，谱系自名门。子舍三珠树，思刘七耳孙。是行将贵显，不及问平反。坐脱无凡语，人传有至言。高风林下闺门里，几岁长斋绣佛前。夫子雄才尹天邑，清魂独乐上蓬仙。化为双鹤何方客，来置束刍南郡贤。会致送车填广陌，他时彤史亦须编。
挽卢宜人二首·其二
作者：王庭圭
朝代：宋

高风林下闺门里，几岁长斋绣佛前。夫子雄才尹天邑，清魂独乐上蓬仙。化为双鹤何方客，来置束刍南郡贤。会致送车填广陌，他时彤史亦须编。
挽徐子平
作者：王庭圭
朝代：宋

数椽破屋临溪水，日日读书喧四邻。白首传经穷到骨，清风入座静无尘。堆窗史传千张纸，过隙光阴一转轮。富贵掀天亦埃灭，今时何必叹斯人。季子过徐因挂剑，吾诗似剑敢欺徐。才华本自轻场屋，诂训犹堪授里闾。踏雪打门人问字，载殽从学酒盈车。儿童诵得平生赋，不是兔园遗下书。
挽戴彦成通判
作者：王庭圭
朝代：宋

早岁同充上国宾，与君先占广寒春。青云尚记当时事，黄土今埋如此人。别驾朱幡泥饰屏，萦纡茜绶带铜银。生前富贵无馀恨，痛念堂遗白发亲。
挽欧阳仁叟
作者：王庭圭
朝代：宋

郡从簪缨贵，驺僮意气华。呼卢晋公子，大侠鲁朱家。锦臂誇豪放，银鞍走狭斜。忍寻桃径里，无主亦开花。
挽王氏夫人
作者：王庭圭
朝代：宋

岁歉倾禾粟，宾来剪发鬟。其人今已朽，此事古尤难。斜日衔峰顶，秋风想佩环。出门惊吊客，双鹤下云间。
挽王氏孺人
作者：王庭圭
朝代：宋

赐爵逢千载，皇恩下九关。诰词金篆字，珩佩玉连环。陶母今有后，莱衣不复斑。哀歌堪挽绋，徒有泪潸潸。
挽王自然二首
作者：王庭圭
朝代：宋

耆旧风流绝后尘，尚容晚岁接冠巾。英豪取友半天下，论议常倾一座人。横槊阵前工草檄，结庐江上老垂纶。只今遗像髯如棘，犹足堂堂耸缙绅。衣冠南渡塞螺川，始识蓬莱王自然。舌捲风雷翻海岳，学穷精祲出人天。归来元亮荒三径，老去扬雄有一廛。斗酒只鸡思欲致，无因下马拜新阡。
挽王自然二首·其一
作者：王庭圭
朝代：宋

耆旧风流绝后尘，尚容晚岁接冠巾。英豪取友半天下，论议常倾一座人。横槊阵前工草檄，结庐江上老垂纶。只今遗像髯如棘，犹足堂堂耸缙绅。
挽王自然二首·其二
作者：王庭圭
朝代：宋

衣冠南渡塞螺川，始识蓬莱王自然。舌捲风雷翻海岳，学穷精祲出人天。归来元亮荒三径，老去扬雄有一廛。斗酒只鸡思欲致，无因下马拜新阡。
挽瞿氏
作者：王庭圭
朝代：宋

徒身诸福寿尤丰，魄返仙曹第几宫。西土梦星生太白，东床选婿得梁鸿。岂无名士当时论，自有夫人林下风。来吊不知何处客，化为双鹤却飞空。
挽罗荆老
作者：王庭圭
朝代：宋

初挟儒书战举场，弟兄旗鼓亦相当。探囊聊复起人死，系肘空馀济世方。汉苑旧尝知姓字，壶天今别有仙乡。老龙犹抱玉函诀，夜扣柴门乞酒浆。
挽聂氏孺人
作者：王庭圭
朝代：宋

陇上庞公女，相家裴十娘。空门参白足，佳婿得黄香。木马风前响，莲花火里芳。弥陀真乐土，环佩响锵锵。
挽范孺人
作者：王庭圭
朝代：宋

少日来归奉藻蘋，一门冠盖拥朱轮。平生未识德公嫂，比岁才依孟母邻。魂返蓬莱三万里，鹤归华表几千春。南州高士应匍匐，忍看灵车下北津。
挽郑教授
作者：王庭圭
朝代：宋

仰高虽未接华裾，清论时容著野夫。挂剑未能临死穴，隔江何处奠生刍。凄凉陶令松三径，寂寞扬雄宅一区。插架尚馀三万轴，传家宜有凤凰雏。
挽郭氏孺人
作者：王庭圭
朝代：宋

择对真佳婿，传家好弟兄。魂飞瑶海岸，风断玉箫声。举案人何在，埋文谁作铭。潘郎今未老，他日看褒荣。
挽露氏恭人
作者：王庭圭
朝代：宋

华胄东京旧，青楼大道边。渡江离险阻，举族得安全。追赏荣身后，褒封及眼前。清魂在蓬岛，彷佛缀群仙。
挽黄忠臣二首
作者：王庭圭
朝代：宋

忆昔相逢子少年，诗书从我日磨研。平生极力欲推挽，世事惊人忽变迁。未辩嘘枯送天上，忍收遗骨葬江边。双亲白发终身恨，不见青衫落眼前。书报登科墨未乾，已闻吊客在门阑。只传金榜升华省，不得丹梯上广寒。赋就两番随计吏，花开一日遍长安。谁知鬼录南宫籍，却作修文地下官。
挽黄忠臣二首·其一
作者：王庭圭
朝代：宋

忆昔相逢子少年，诗书从我日磨研。平生极力欲推挽，世事惊人忽变迁。未辩嘘枯送天上，忍收遗骨葬江边。双亲白发终身恨，不见青衫落眼前。
挽黄忠臣二首·其二
作者：王庭圭
朝代：宋

书报登科墨未乾，已闻吊客在门阑。只传金榜升华省，不得丹梯上广寒。赋就两番随计吏，花开一日遍长安。谁知鬼录南宫籍，却作修文地下官。
早春游孔志行园
作者：王庭圭
朝代：宋

小圃傍城郭，新堂磨碧砖。青枫未钻火，高柳已参天。好鸟又相语，幽葩自在妍。敲门时径造，不问主人贤。
早行
作者：王庭圭
朝代：宋

群鸡鼓翼天欲光，井上梧桐生微凉。残星烂烂或出没，初日淡淡开青苍。楚妃台边晓云碧，伏波庙前秋草黄。骚人辛苦拾何物，沅有芷兮今已香。
春日携頔子同刘养正教授游净国寺至李家园
作者：王庭圭
朝代：宋

野外烟光阔，僧园竹径通。柳丝摇嫩绿，桃雨落轻红。处处花如旧，年年人不同。自矜双足健，著屐试春风。
春日游鸽湖山
作者：王庭圭
朝代：宋

风起群木末，花开两壁香。山溪云影变，人静鸟声长。绀殿横崖起，飞泉喷玉光。扣门僧出定，弹指下禅床。
春晚同石子文游欧阳参军园问其主人已物故独一老妇开门亭槛幽雅酴醾方盛开因叹二年卜居邻巷相去数十步而未尝一到作诗记之
作者：王庭圭
朝代：宋

百花狼藉草如茵，谁与东皇殿后尘。故放酴醾教独步，更无凡木敢争春。杖藜亦偶逢幽径，扣户何须问主人。坐久忽思归路晚，举头香雪落乌巾。居邻曲巷有朱扉，未许墙东宋玉窥。春草满池惊昼梦，酴醾万朵压繁枝。湘西江上参军宅，黄四娘家子美诗。他日沅陵寻故事，为余收入楚人词。
春晚同石子文游欧阳参军园问其主人已物故独一老妇开门亭槛幽雅酴醾方盛开因叹二年卜居邻巷相去数十步而未尝一到作诗记之春晚同石子文游欧阳参军园问其主人已物故独一老妇开门亭槛幽雅酴醾方盛开因叹二年卜居邻巷相去数十步而未尝一到作诗记之·其二
作者：王庭圭
朝代：宋
体裁：七言律诗

居邻曲巷有朱扉，未许墙东宋玉窥。春草满池惊昼梦，酴醾万朵压繁枝。湘西江上参军宅，黄四娘家子美诗。他日沅陵寻故事，为余收入楚人词。
暴雨初晴
作者：王庭圭
朝代：宋

冯夷聒天夜椎鼓，尽驱群龙起行雨。阿香推出雷公车，恶风动掣不周柱。似闻帝坐清霞宫，号令群龙收恶风。便令万物有生意，虞渊取日当春空。
朱通判见访病不能出以诗谢之
作者：王庭圭
朝代：宋

鸣珂传响动比邻，争看题舆朱两轮。节拥兵符分半刺，道经山邑访闲人。行春号令清如水，落笔篇章妙入神。应念穷愁病书客，经年憔悴楚江滨。
李守拉登谯门观修城
作者：王庭圭
朝代：宋

忽见金汤峙塞垣，丽谯雄冠楚山川。门开下瞰双溪水，壁立新磨万丈砖。招抚番夷应有术，折冲樽俎正临边。边头卧鼓休戈甲，坐对春风理管弦。
李居士煎茶再次前韵赠之
作者：王庭圭
朝代：宋

东山寺里逢君语，问君何谓西来祖。鼻孔撩天唤不应，呼童汲水敲茶鼓。
李真狂过卢溪卢溪虑其狂之无所归作狂语箴之
作者：王庭圭
朝代：宋
体裁：诗

江南有狂客，气欲横九州。朝为长安市上游，暮出箦中思报仇。
皇天恐尔狂不休，囚锁置之东海头。卢溪为脱千金裘，换酒仍作商声讴。
醉来骑折六龙背，醒后槌碎黄鹤楼。摩霄拔剑斫月窟，何如投笔亦封侯。
白昼杀人夸意气，何如烟雨卧渔舟。
李真狂过卢溪卢溪虑其狂之无所归作狂语箴之
作者：王庭圭
朝代：宋

江南有狂客，气欲横九州。朝为长安市上游，暮出箦中思报仇。皇天恐尔狂不休，囚锁置之东海头。卢溪为脱千金裘，换酒仍作商声讴。醉来骑折六龙背，醒后槌碎黄鹤楼。摩霄拔剑斫月窟，何如投笔亦封侯。白昼杀人誇意气，何如烟雨卧渔舟。
杨文发将趍行朝辄用所惠诗次韵一首赠别
作者：王庭圭
朝代：宋

欲赠初无金错刀，待凭巧冶铸豪曹。公家勋业麒麟上，国史声名泰华高。已见郎君如玉树，便为名士读离骚。甄逢他日惊人去，标目须经大手褒。
杨文发自长沙相别忽来权邑惠诗次其韵
作者：王庭圭
朝代：宋

湘水东边唤渡舟，湘天欲暮使人愁。岂期陶令来为县，应念庞公不入州。索我题诗今老矣，看君下笔几时休。论文把酒诚堪乐，莫叹樽前欠杜秋。
梁道人借示丹经数册阅未遍辄告行归其书赠之以诗二首
作者：王庭圭
朝代：宋

丹经汗损几车牛，奥意难从纸上搜。相见缠腰无十万，待看骑鹤上扬州。夜半沧溟看日头，忽闻风雨下层楼。却寻双径朝金阙，又跨苍龙海上游。
梁道人借示丹经数册阅未遍辄告行归其书赠之以诗二首·其一
作者：王庭圭
朝代：宋
体裁：七言绝句

丹经汗损几车牛，奥意难从纸上搜。相见缠腰无十万，待看骑鹤上扬州。
次前韵酬刘大虚惠端砚
作者：王庭圭
朝代：宋

端溪之水深莫测，千夫挽绠下取石。溪翁采得归不眠，夜斸鹄卵出苍璧。君从何处得此宝，赠我惭非玉堂客。况无健笔写银钩，墨汁徒翻老鸦黑。
次前韵酬刘美中
作者：王庭圭
朝代：宋

笔势斓斑如虎卧，何止风流盖江左。新诗吟出鸾凤音，晓莺未啼春欲破。始知李白飘然思，俊语天成安用些。凤箫声不类人间，玉管定非人所作。可怜洛下书生冷，雷转空肠发清饿。终日长哦学不成，掩鼻皱眉相赞佐。与公并辔且西游，举扇勿忧尘土涴。
次前韵酬周公予年家
作者：王庭圭
朝代：宋

君家大阮声辉赫，当年并试龙墀石。小阮风流不减人，一家顿有双联璧。共题雁塔多名卿，溪头独作渔竿客。身经离乱偶相逢，怪我婆娑鬓犹黑。
次前韵酬罗思义
作者：王庭圭
朝代：宋

君章梦吞五色翼，未羡充宗得文石。远孙词采亦班班，复见光芒动奎壁。我住江南君住北，北人今作江南客。论诗争胜类摴蒱，一喝成卢子俱黑。
次前韵酬董衮臣使君见寄
作者：王庭圭
朝代：宋

少年通籍金闺里，持节荆湖已三至。巴陵江水天上来，楼观峥嵘半天起。使君才气雄山东，豪曹巨阙谁争锋。谯门高开洞庭野，鼓角震动鱼龙宫。此中为郡最佳处，宴间不复谈征虏。题诗远寄江外人，政恐六丁来下取。
次前韵酬赵提干二首
作者：王庭圭
朝代：宋

解作新诗似乐章，交情风味敌壶觞。平生阅士知多少，耸壑昂霄见此郎。留滞沅湘见此郎，气如九月雁横霜。麻鞋踏雪穿沙底，赐履他年出上方。
次前题两首
作者：王庭圭
朝代：宋

玉宇初凉江练静，夜深风雨更凄清。从教洗出峰头路，云破星翻月自生。坐待凉蟾雨欲倾，一樽相对晚风清。甲兵正要天河洗，秉烛无妨对曲生。
次前题两首·其二
作者：王庭圭
朝代：宋

坐待凉蟾雨欲倾，一樽相对晚风清。甲兵正要天河洗，秉烛无妨对曲生。
次韵义夫同年见寄二首
作者：王庭圭
朝代：宋

青袍犹带御炉烟，坐觉江湖岁月迁。忆在九霄联雁塔，恍如三尺铸龙泉。荐书飞鹗闻天上，綵笔题诗落眼前。白发郎官才力健，知公家世似韦贤。高文落纸自生烟，论著传家继史迁。气压千军横入阵，词倾三峡倒流泉。赐袍初并龙墀下，走马同过凤阙前。一落江湖坐穷困，顾予何敢望诸贤。
次韵义夫同年见寄二首·其一
作者：王庭圭
朝代：宋

青袍犹带御炉烟，坐觉江湖岁月迁。忆在九霄联雁塔，恍如三尺铸龙泉。荐书飞鹗闻天上，綵笔题诗落眼前。白发郎官才力健，知公家世似韦贤。
次韵义夫同年见寄二首·其二
作者：王庭圭
朝代：宋

高文落纸自生烟，论著传家继史迁。气压千军横入阵，词倾三峡倒流泉。赐袍初并龙墀下，走马同过凤阙前。一落江湖坐穷困，顾予何敢望诸贤。
次韵任子严
作者：王庭圭
朝代：宋

解访江南处士庐，行藏正自与时迂。题诗更及夜郎客，此段如今绝世无。君是石渠东观人，小邦聊见宰官身。山僧似不孤题品，众角丛中有一麟。
次韵伍孺安赋草堂瑞香
作者：王庭圭
朝代：宋

草屋帘垂地，移花共宴游。艳姬香入骨，熏炷锦幪头。绝世方名立，残霞暮不收。夜声灯影乱，犹觉带娇羞。
次韵傅彦本三首
作者：王庭圭
朝代：宋

介子赍金持汉节，欲斩楼兰言剀切。建康家谱不传人，万口讴谣同一舌。仍闻载书盈几车，指甲生花掌卧蛇。祖风凛凛世不乏，笑我穷山采蕨芽。友琴安用胡公节，帘捲鸣弦自清切。忽闻飞语冲骇机，亦虑过时听反舌。仁风西来随传车，挥毫落纸蟠蛟蛇。正逢久旱得霖雨，一洗槎蘖皆萌芽。国步未宁谁仗节，慷慨谈兵多感切。当时日厌五侯鲭，子云笔札君卿舌。争如不识金银车，亦无字画能惊蛇。且吟老杜江头句，细柳新蒲又吐芽。
次韵傅彦本三首·其二
作者：王庭圭
朝代：宋

友琴安用胡公节，帘捲鸣弦自清切。忽闻飞语冲骇机，亦虑过时听反舌。仁风西来随传车，挥毫落纸蟠蛟蛇。正逢久旱得霖雨，一洗槎蘖皆萌芽。
次韵刘升卿惠焦坑寺茶用东坡韵
作者：王庭圭
朝代：宋

日出城门啼早鸦，杖藜投足野僧家。非关西寺钟前饭，要看南枝雪里花。玉局偶然留妙语，焦坑从此贵新茶。刘郎寄我兼长句，落笔更如锥画沙。
次韵刘子方喜雪
作者：王庭圭
朝代：宋

万木寒痴冻不苏，六花争巧出枯株。天将平地开银阙，人似清冰在玉壶。未见齧毡持汉节，徒闻穿履待公车。月边恐有瑶台路，拟欲凌空谒帝居。
次韵刘惠直梅花二绝句
作者：王庭圭
朝代：宋

雪压寒梢玉作容，岭头相见又东风。人间欲问春消息，半在竹桥溪影中。吴姬玉面如相识，寒立山隈欲下来。先与江南作春色，一枝倾倒向人开。
次韵刘景明寄诗求近作
作者：王庭圭
朝代：宋

道边垂柳绿阴阴，马上携书阅古今。陋巷岂无人载酒，他乡谁是子知音。鲲鹏未化风云外，江海相思岁月深。远寄雕章觅新句，穷愁唯有苦寒吟。
次韵刘英臣早春见过二绝句
作者：王庭圭
朝代：宋

池草青青细吐芽，梦回疑到惠连家。东风未暇吹桃李，先发寒梅第一花。春至盘蔬有蕨芽，纸窗竹屋自成家。客来清坐不饮酒，旋破龙团泼乳花。
次韵刘谦夫同年二首
作者：王庭圭
朝代：宋

子云昔献长杨赋，词倾江海涛翻素。溪边相遇览新诗，阵马迎锋敢驰骛。忽忆枫宸赐第时，青袍纷纷莫知数。与客流落最多年，不记紫骝花下路。苍龙阙下同充赋，偶著青衫脱寒素。当年千佛共题名，势若飞黄正腾骛。此时入彀多英雄，只今岂可一二数。朱轮丹毂满人间，亦有倾辀犹载路。
次韵刘谦夫同年二首·其二
作者：王庭圭
朝代：宋

苍龙阙下同充赋，偶著青衫脱寒素。当年千佛共题名，势若飞黄正腾骛。此时入彀多英雄，只今岂可一二数。朱轮丹毂满人间，亦有倾辀犹载路。
次韵卢赞元江亭即事二绝句
作者：王庭圭
朝代：宋

斜日江头春又归，半天垂柳拂云齐。流莺向晚浑无赖，隔水飞来枝上啼。江水磨铜鉴面寒，钓鱼人在蓼花湾。云间贪看新月上，不觉小舟流下滩。
次韵卢赞元江亭即事二绝句·其二
作者：王庭圭
朝代：宋

江水磨铜鉴面寒，钓鱼人在蓼花湾。云间贪看新月上，不觉小舟流下滩。
次韵叶起商
作者：王庭圭
朝代：宋

少年携艺试东都，一鼓无成怒奋须。便把龙韬取官职，欲随鹏海混程途。清言自可容平子，文笔谁堪答挚虞。要使貂蝉出金鍪，腐儒宁不愧操觚。
次韵向文刚三绝
作者：王庭圭
朝代：宋

沈谢曹刘拟绝伦，唯公词翰可招魂。新诗不拾前人语，文彩风流自一门。吏案堆尘番故纸，茶瓯浮雪动吟魂。长官政拥黄紬被，卧听排衙昼掩门。诗仙句法可换骨，岂但能苏九死魂。要自胸中出机杼，不须剽掠傍人门。
次韵向文刚晁叔易游青原
作者：王庭圭
朝代：宋

佛屋深蟠七祖山，鲁公奇字刻孱颜。能来把钓溪台上，安用赋诗戎马间。薄宦不知何处好，浮生才得此时闲。夕阳渡口人争渡，又趁城头暮鼓还。
次韵呈刘立道宣谕二首
作者：王庭圭
朝代：宋

万里穷民欲叫天，天边御史雨随轩。颍川大姓行当案，河陇幽囚自不冤。权倖畏威先缩颈，奸回未死已羞魂。江南弊冗如蜂蚁，入奏犹须一夜论。使星光出太微庭，马上风云日下生。斧钺疑从霄汉落，丝纶如被衮衣荣。欢迎道路初颁诏，威詟奸雄不动声。谁识张纲最年少，耆儒空愧旧知名。
次韵呈刘立道宣谕二首·其一
作者：王庭圭
朝代：宋

万里穷民欲叫天，天边御史雨随轩。颍川大姓行当案，河陇幽囚自不冤。权倖畏威先缩颈，奸回未死已羞魂。江南弊冗如蜂蚁，入奏犹须一夜论。
次韵呈刘立道宣谕二首·其二
作者：王庭圭
朝代：宋

使星光出太微庭，马上风云日下生。斧钺疑从霄汉落，丝纶如被衮衣荣。欢迎道路初颁诏，威詟奸雄不动声。谁识张纲最年少，耆儒空愧旧知名。
次韵周子发喜雨
作者：王庭圭
朝代：宋

天边旱魃凌高秋，草木焦卷生百忧。正欲焚山泣魑魅，忽惊暴雨交田畴。牲羞奔走群祀喜，雷公怒叱万鬼囚。何当尽洗炎热苦，坐令清风还九州。
次韵周孟觉记皮老人事三首
作者：王庭圭
朝代：宋

百年人物已无馀，况说铜人鼓铸初。欲著承平旧时事，政须此老助潜夫。何物庞眉一老翁，能谈庆历至熙丰。只应坐厌听鼙鼓，到处逢人说耳聋。人寿何曾有百年，再逢甲子换新元。眼明重见清平日，自可治聋听好言。
次韵周孟觉记皮老人事三首·其一
作者：王庭圭
朝代：宋

百年人物已无馀，况说铜人鼓铸初。欲著承平旧时事，政须此老助潜夫。
次韵周希稷饷耕三绝句
作者：王庭圭
朝代：宋

初下车来首劝耕，老农争走道边迎。欢声便似承平日，不待期年政已成。夜闻催饷不成眠，遥望官壶眼欲穿。醉倒田间真快乐，念无田者益堪怜。莫厌行春马足劳，弹琴吟咏节弥高。尽驱赤子持田器，勿使潢池烦贼曹。
次韵周希稷饷耕三绝句·其一
作者：王庭圭
朝代：宋

初下车来首劝耕，老农争走道边迎。欢声便似承平日，不待期年政已成。
次韵周秀实通判送段季裕还永新二首
作者：王庭圭
朝代：宋

竹下忘年友，谁如藉与戎。相从知理窟，会见立奇功。两地风烟接，三吴水石穷。飘蓬岁事晚，何日一樽同。州里闻名旧，江湖识面新。读书元自喜，拟古欲谁伦。岩穴人归隐，池塘草又春。周侯有佳句，持赠可娱亲。
次韵周秀实通判送段季裕还永新二首·其一
作者：王庭圭
朝代：宋

竹下忘年友，谁如藉与戎。相从知理窟，会见立奇功。两地风烟接，三吴水石穷。飘蓬岁事晚，何日一樽同。
次韵常德府葛倅见寄
作者：王庭圭
朝代：宋

武陵节钺控湘西，通守仍兼把一麾。玉帐静谈千里月，铜符遥镇五溪夷。漂流欲识荆州面，饥渴正如桑下儿。仰止门墙诉羁旅，穷愁那复有佳词。
次韵张子家见访惠诗
作者：王庭圭
朝代：宋

老去无才可致君，强从诗社立奇勋。忽逢天上张公子，应念台州郑广文。风月何尝千里隔，江山不用一钱分。能来鼓噪助馀勇，气压淮淝百万军。
次韵张子春赋瑶林春色
作者：王庭圭
朝代：宋

花间酌酒邀明月，月照金樽佳兴发。鲸吞雾捲百川空，醉挽酴醾落香雪。便将垒曲筑糟邱，酴醾压膏麦为糵。酿成忽见张公子，公子家居近丹阙。为余乘兴誇洛阳，笑指沙头卧双榼。洛阳视此真草野，敢辱新诗借牙颊。瑶林名字出风尘，未遇知音那敢说。况能大读离骚句，痛饮虽多不为餮。未识王家碧玉香，彷佛东坡真一诀。诛茅本结方外人，岂用礼法相分别。预拂瑶林一片石，与君醉过清明节。穷亦不足悲，达亦不足悦。酒阑拔剑露肝胆，正恐不免论功业。
次韵张虔州兼呈向宣卿
作者：王庭圭
朝代：宋

贼锋绕章南，杀气动秋色。主将初无谋，突出谁与敌。君门九重深，羽卫生旗戟。我欲献奇计，何由吐丹臆。万言一杯水，平生几两屐。时虽急搜贤，毁誉皆失实。顷闻向衡州，奸盗俱惕息。人材有如此，宰相安可失。
次韵彭青老咏雪三绝句
作者：王庭圭
朝代：宋

雪窗未怕笔头乾，能写春江三峡寒。笑指渔翁卧蓬里，不知流下钓鱼竿。天公剪水散花林，试比江梅色浅深。梁苑词人能赋咏，终篇不作苦寒吟。莫倚雪车诗句好，池台草木待春风。稍晴更上高楼望，要看馀霞散晚红。
次韵彭青老咏雪三绝句·其一
作者：王庭圭
朝代：宋

雪窗未怕笔头乾，能写春江三峡寒。笑指渔翁卧蓬里，不知流下钓鱼竿。
次韵彭青老咏雪三绝句·其三
作者：王庭圭
朝代：宋

莫倚雪车诗句好，池台草木待春风。稍晴更上高楼望，要看馀霞散晚红。
次韵徐漕案部至庐陵见访
作者：王庭圭
朝代：宋

节拥朱轮下九霄，因从物外访英豪。江南正自贤徐稚，天子先应问伏滔。试看翰林批凤尾，何如大尉饮羊羔。诸公拔剑论功业，当念萧侯转粟劳。
次韵方性夫同年见寄
作者：王庭圭
朝代：宋

忆在长安日，先朝始赐官。同登进士第，半著侍臣冠。归意倦飞鸟，词源倒急滩。平生事何限，话著齿牙寒。
次韵方性夫同年见寄
作者：王庭圭
朝代：宋

礼经久颠庞，不绝仅如带。诸儒共补葺，纷然莫酬对。先生隐桐庐，议论有根蒂。剑胸剔废滞，电眼烛幽晦。齑盐二十年，时节忽已届。声名塞天宇，笔舌翻清濑。子美蓬莱宫，辉赫辄自怪。文彩动人主，英风特飘洒。清芬掩幽兰，四海共纫佩。平生慕忠义，烂漫意常在。坐阅诸公间，谁与论梗概。著书逢休运，一洗穷愁债。骎骎度骅骝，过都如历块。嗟予强追蹑，常负跛鳖态。虽登龙虎科，异调愧当代。才高自激烈，无为逐时辈。
次韵曾育才翠樾堂雪诗
作者：王庭圭
朝代：宋

哦君翠樾堂中雪，词如剑戟相磨切。又如牛铎应黄钟，水中跃出蕤宾铁。因诵东坡忆雪诗，城郭山川两奇绝。翠樾堂中雪复然，敢拟片词增窜窃。长安道上醉骑驴，忍冻不知蹄屡蹶。争似淮西破贼时，蔡州城外沙如月。将军一箭射欃枪，夜落城头晓方灭。捷书飞奏不动尘，露布驰来迷玉阙。醉翁句律号令严，冻口何由更开说。银杯任逐马蹄翻，断藁残编且扃鐍。
次韵曾英发
作者：王庭圭
朝代：宋

泮水桥边不记年，后来谁复敢争先。襄阳耆旧今无在，江左风流寂不传。穷巷闭门佳客至，新诗照壁夜光悬。未应晚节嗟流滞，三子青袍慰眼前。
次韵李世京惠诗
作者：王庭圭
朝代：宋

童稚情亲不记春，白头相见眼犹新。为文未办送穷鬼，买宅何妨近里仁。鲁国儒衣原自少，棘门儿戏定非真。斗间纵有冲天气，楼上应无识剑人。
次韵李宜仲以诗寄龙涎三首
作者：王庭圭
朝代：宋

愁眉此日为君开，谁道岭南无雁回。邂逅江南逢驿使，龙涎风味敌官梅。鹊噪柴门晓未开，香风撩我梦惊回。恨无好句酬高咏，唤起谪仙苏与梅。谤投山箧书犹在，力挽九关天可回。胡不北归陈苦语，莫贪南海恋甜梅。
次韵李教授闵雨
作者：王庭圭
朝代：宋

赤帷使者朱斑车，重檐飞盖遮日乌。佛前下马来跪炉，草木焦卷苗欲枯。我亦本是耕田夫，仅能识字勤须臾。吟诗闵雨作时无，空劳皱眉捋髭须。安得年丰鼓不桴，便足饱饭甘樵苏。
次韵李昌龄以诗督景贤堂诗
作者：王庭圭
朝代：宋

欲医诗病了无方，怅望黄州旧雪堂。岁月易奔梭一掷，文章徒费纸千张。相如赋丽终迟思，李广兵微未得当。句律年来亦如此，收功何以得鹰扬。
次韵杨廷秀临安小楼不寐之什
作者：王庭圭
朝代：宋

坐待银蟾上，寒禁酒力加。霜清群动息，雁过几行斜。楼角犹吹笛，天街又走车。客眠终未稳，人语已争哗。
次韵杨文黼
作者：王庭圭
朝代：宋

乌啼鹊噪竹生风，谁过柴门访病翁。清论逼人来亹亹，夕阳归马恨匆匆。遥瞻紫极黄云里，却望长安醉眼中。南北车书将混一，莫嗟吾道隔西东。
次韵欧阳叔向寺丞早春呈周子发知县
作者：王庭圭
朝代：宋

冰底涓涓已作声，晓看春色上芜城。江南楼阁烟中出，槛外山川翠欲萌。梅点宿妆凝笑靥，柳摇新绿换枯茎。化权初入东风手，莫使阶前草乱生。
次韵欧阳广明
作者：王庭圭
朝代：宋

半盂香饭敌猩唇，羹芋菹盐度几春。坐倚蒲团听粥鼓，晓擎花雨供天人。庾郎三韭徒多品，颜巷一瓢真绝伦。邑犬狺狺尚群吠，隔篱安得近吾身。
次韵段季裕惠诗二首
作者：王庭圭
朝代：宋

久战词场力未衰，毫端珠璧粲离离。气如八尺九花马，人似千年五聚龟。国士无双君自有，痴儿不了我先知。七年留滞沅湘道，忽咏青山独往诗。谪堕西南海角边，是中乐事亦天全。渐闻长乐钟声近，正遇巫阳敕放年。客过茅蓬非率尔，诗如锦绣益飘然。一樽岂尽平生话，咫尺高楼起暮烟。
次韵段季裕惠诗二首·其二
作者：王庭圭
朝代：宋

谪堕西南海角边，是中乐事亦天全。渐闻长乐钟声近，正遇巫阳敕放年。客过茅蓬非率尔，诗如锦绣益飘然。一樽岂尽平生话，咫尺高楼起暮烟。
次韵江正邦
作者：王庭圭
朝代：宋

卢溪春水欲平堤，满径蓬蒿竹掩扉。斋馆静无尘土杂，盘飧喜有药苗肥。君寻甘露峰前住，人似山阴雪夜归。江海未应终寂寞，鹤书将下钓璜矶。
次韵王秀才
作者：王庭圭
朝代：宋

怒发冲冠忘指瑕，要能全璧始还家。闭门且任蓬蒿长，落笔当令绮绣华。丽句美如青玉案，明珠深贮绛囊纱。爱君年少已如许，他日相逢未可涯。
次韵答刘元弼
作者：王庭圭
朝代：宋

鼓箧同登乐泮年，论文谁复似徐坚。向来聚散如春梦，此去逢迎应宿缘。陋巷苦无高马过，新诗时有贾人传。芒鞋竹杖俱无恙，归日犹堪作地仙。
次韵罗世英
作者：王庭圭
朝代：宋

蒙山三十年前话，耸壑昂霄见此郎。云子新粳抄饭白，石泉击火试茶香。英豪满坐惊头角，锦绣诗成出肺肠。此日此公逢此客，更传秋榜助飞觞。
次韵罗伯固听琴
作者：王庭圭
朝代：宋

焦桐初不受文理，弦以朱丝奇乃尔。坐中忽闻太古音，宠辱顿忘那有耻。官厅曾有一日闲，奏刀未觉肯綮难。抱牍两衙凫雁退，目送飞鸿聊一弹。爽气朝来如有约，幽林鸟语山间乐。琴罢挥毫各赋诗，满袖珠玑何璀错。晚风归袂失炎蒸，却忆冰壶此段清。酒醒月白重开匣，更作松风夜雨声。
次韵胡次鱼送欧阳景苏镇州教授
作者：王庭圭
朝代：宋

往昔逢君最妙年，朱霞天半已轩轩。论文岂是无张说，取友何期得邴原。谈笑坐轻千叠嶂，吹嘘谁送九重阍。不应海峤能留滞，早晚公车采至言。
次韵胡邦衡衡阳县瑞竹堂
作者：王庭圭
朝代：宋

墙里围脩竹，竹间开草堂。经春多夜雨，入夏长新篁。节抱幽人操，风敲明月珰。孤根元独立，并干两争长。影落龙蛇动，清移枕簟凉。门常对衡岳，气足傲羲皇。日射玲珑色，林疏琐碎光。双茎非别种，异物出时方。海峤名虽久，湖海迹愈彰。行当卧龙起，天为见珍祥。
次韵萧明强追和芙蓉庵
作者：王庭圭
朝代：宋

茅斋深倚五云间，忽有高人夜扣关。挥麈风雷坐倾倒，开帘水竹自幽闲。天寒已放龙蛇蛰，棋罢那知岁月残。兵革未闻消息好，且来拄颊看西山。
次韵董体仁参政
作者：王庭圭
朝代：宋

雷雨何年下九天，公为舟楫济长川。涸鳞亦逐龙蛇动，异气先冲牛斗边。总谓相君扶帝力，忽传飞诏落岩前。但随一气洪钧转，造物岂知然不然。
次韵蔡德亿年闻子规
作者：王庭圭
朝代：宋

逐客思归正倦闻，三更枝上月微昏。一声梦断湘山曲，千古空馀马足痕。东郭虽无扬子宅，西枝应有少陵村。不须宋玉怜憔悴，招得骚人几许魂。
次韵裴主簿述怀
作者：王庭圭
朝代：宋

著书尚有银管笔，骑马元无金络头。陶令种田非左计，漫郎作官真薄游。脱身簿领归来好，入手渔竿隐去休。老瓦盆边可呼客，兴酣何用玉为瓯。
次韵谢同年刘子坚生日惠诗
作者：王庭圭
朝代：宋

诗词清丽笔如神，犹记同年岁在申。弧矢志高千万里，烟霄路阔几由旬。曾无紫气冲南斗，空有红光动北辰。自顾顽才类铜锡，敢期陶冶铸成钧。
次韵谢处州倅毛长吉见访惠诗
作者：王庭圭
朝代：宋

有客江边问草堂，银鞍白马烂生光。不嫌茅屋绝低小，往坐竹阴移晚凉。入洛声名动冠盖，传家文翰在岩廊。高风谁复如公者，肯接山林气味长。
次韵谢郑教授二首
作者：王庭圭
朝代：宋

久服才名老郑虔，奋须抵掌便谈天。平生落尽摩霄翮，妙句新如出水莲。晚岁江湖聊可乐，夜谈城垒不须坚。席门穷巷蓬蒿满，安得高车忽俨然。骑马凌风拟八仙，不须三斗始朝天。细听街吏鼕鼕鼓，看舞歌姬步步莲。问事未应无伯始，论文今复得徐坚。喜君琢句无馀迹，诗到无成却澹然。
次韵谢郑教授二首·其一
作者：王庭圭
朝代：宋

久服才名老郑虔，奋须抵掌便谈天。平生落尽摩霄翮，妙句新如出水莲。晚岁江湖聊可乐，夜谈城垒不须坚。席门穷巷蓬蒿满，安得高车忽俨然。
次韵谢郑教授二首·其二
作者：王庭圭
朝代：宋

骑马凌风拟八仙，不须三斗始朝天。细听街吏鼕鼕鼓，看舞歌姬步步莲。问事未应无伯始，论文今复得徐坚。喜君琢句无馀迹，诗到无成却澹然。
次韵赠周师禹二首
作者：王庭圭
朝代：宋

山中自有陶宏景，窗外谁呼祁孔宾。不敢移文约周子，升沈共作太平人。昼卧柴门打不开，相逢未识济川才。那知此夜闻猿处，忽有新诗随雁来。
次韵赠慈书记
作者：王庭圭
朝代：宋

探骊犹记湘西寺，爱我诗如左禅军。慈也果能拈此句，定知词笔带烟云。寂音尊者断声闻，犹似衔枚未战军。横出一枝来大仰，如今不赋暮天云。老洪作语惊一世，笔力可敌千人军。足下马驹今复出，纵横踏破岭头云。
次韵赠慈书记·其三
作者：王庭圭
朝代：宋

老洪作语惊一世，笔力可敌千人军。足下马驹今复出，纵横踏破岭头云。
次韵赠随上人
作者：王庭圭
朝代：宋

扣门衲子诵诗声，双脚行缠拄杖轻。何处参同得消息，便能作句吐新清。高僧著意游湖海，逐客从谁匿姓名。试听窟中狮子吼，未应断尽野牛鸣。
次韵赵文卿因以送行
作者：王庭圭
朝代：宋

堤柳迎人自作阴，江流仍涨绿醅深。行人独唱阳春曲，此日重闻正始音。驺驭已如仙袅袅，骑驴徒欲度骎骎。看君阔步青云上，莫学书生拥鼻吟。
次韵赵逢源秋日溪居十绝
作者：王庭圭
朝代：宋

溪面微凉生晚风，山衔落日半边红。临流解赋归来句，知是柴桑避俗翁。门外仙槎泛急湍，应从霄汉落银湾。归来不记河源路，风雾凄凄月满山。水边楼上最宜秋，天在阑干四角头。觅句正缘偿宿债，著书元不为穷愁。仙人山水古今无，画妙诗工可得俱。论画已非前辈手，声诗能作辋川图。出水芙蓉天与工，六郎何事比花红。后生不识李元礼，试听长松引劲风。南岭浮云过北岭，东溪流水入西溪。秋容清澹石骨露，更看明年浪拍堤。昔人万里醉为乡，暮越朝燕不裹粮。却怕醒来尘外出，千艘衔尾夜鸣榔。鸦翻日影弄清溪，溪上危巢鸣哺儿。林下西风晚来急，满身木叶碎琉璃。千寻塔影照江清，古殿金龙蟠绣楹。秋色排门入萧寺，闲来饭后听钟声。
次韵赵逢源秋日溪居十绝·其三
作者：王庭圭
朝代：宋

水边楼上最宜秋，天在阑干四角头。觅句正缘偿宿债，著书元不为穷愁。
次韵路节推瑞香幽兰
作者：王庭圭
朝代：宋

君家兰玉盈阶砌，傍有薰笼锦一端。雅似高人来席上，幽如靓女出林间。芳丛欲吐新芽长，深谷知谁著眼观。谢氏风流元自有，更留佳客奉清欢。
次韵郭伟节段廷直见寄二首
作者：王庭圭
朝代：宋

山灵未忍勒铭移，空有寒鸦噪竹枝。二妙相逢春雾里，老夫将窜夜郎时。传看尺素双鱼尾，突过黄初数子诗。不上沅江探奇绝，平生谁肯一来兹。邂逅江楼初识面，骑驴冲雪耸诗肩。谈倾坐客人如玉，蘋满汀洲水拍天。君欲摩霄登兔窟，我方载月上渔船。夜郎千古穷愁地，窜逐曾留李谪仙。
次韵郭伟节段廷直见寄二首·其一
作者：王庭圭
朝代：宋

山灵未忍勒铭移，空有寒鸦噪竹枝。二妙相逢春雾里，老夫将窜夜郎时。传看尺素双鱼尾，突过黄初数子诗。不上沅江探奇绝，平生谁肯一来兹。
次韵郭伟节段廷直见寄二首·其二
作者：王庭圭
朝代：宋

邂逅江楼初识面，骑驴冲雪耸诗肩。谈倾坐客人如玉，蘋满汀洲水拍天。君欲摩霄登兔窟，我方载月上渔船。夜郎千古穷愁地，窜逐曾留李谪仙。
次韵郭伟节段廷直见寄二首春晚同石子文游欧阳参军园问其主人已物故独一老妇开门亭槛幽雅酴醾方盛开因叹二年卜居邻巷相去数十步而未尝一到作诗记之·其一
作者：王庭圭
朝代：宋
体裁：七言律诗

百花狼藉草如茵，谁与东皇殿后尘。故放酴醾教独步，更无凡木敢争春。杖藜亦偶逢幽径，扣户何须问主人。坐久忽思归路晚，举头香雪落乌巾。
次韵酬刘遂卿
作者：王庭圭
朝代：宋

夜郎逐客东归日，倾盖江边侧帽时。雾豹隐山宜自养，弓蛇落盏莫生疑。古今得失棋千局，湖海飘零酒一卮。期子崭然出头角，名场何患少人知。
次韵酬向县丞
作者：王庭圭
朝代：宋

平昔君家瀛阁老，少日结交名誉早。眼中忽失如此人，尚喜诸郎美风调。前年寄书识英妙，经岁初酬君勿诮。后会相逢应可期，顾我形容未枯槁。
次韵酬周孟觉
作者：王庭圭
朝代：宋

看铸铜人能几何，相逢重得复摩挲。江山如画风流在，城郭空惊岁月多。岂谓今朝闻正始，更翻新律似元和。思君夜久犹伫立，月上松梢映绿萝。
次韵酬国子生赵秀才四绝句
作者：王庭圭
朝代：宋

渊明五柳非无宅，子美西枝自有村。堪笑长安近时客，纷纷骑马傍谁门。入关莫恋铜驼陌，待诏行趋金马门。场屋若归丞相府，可无公道得推尊。羡君将入银蟾窟，容我归耕谷口村。遥想明年春殿下，胪传先出九重门。圣主方今举八元，何人复扫相君门。迂生曲士如丘垤，回首方知泰华尊。
次韵酬国子生赵秀才四绝句·其四
作者：王庭圭
朝代：宋

圣主方今举八元，何人复扫相君门。迂生曲士如丘垤，回首方知泰华尊。
次韵陈君授暮春感怀
作者：王庭圭
朝代：宋

雨馀山鸟百般啼，烟隔桃蹊一线微。南北东西春总好，杜鹃何苦劝人归。
次韵韩宰上元二绝句
作者：王庭圭
朝代：宋

火炬银花照眼明，乱来谁得见升平。邦君解与民同乐，海上初移不夜城。伤时此夜忆神京，月照鳌山辇道平。朱雀街门旧行路，星毬飞上凤凰城。
次韵韩宰上元二绝句·其一
作者：王庭圭
朝代：宋

火炬银花照眼明，乱来谁得见升平。邦君解与民同乐，海上初移不夜城。
次韵韩朝美惠砚
作者：王庭圭
朝代：宋

诗如春风入花骨，暖日晴云入竹石。退之笔力千古豪，世有文章擅东壁。松窗结邻翁乃惜，坐中颇复有此客。人怪穷儿得宝归，布袖淋漓手黧黑。
次韵黄子馀二绝句
作者：王庭圭
朝代：宋

沈谢曹刘俱一体，风流文彩自难兼。黄香独负无双誉，不管红尘压帽檐。秋风动地吹纤末，夜雨连明搅寸心。西北高楼何缥缈，信非吾土莫登临。
欧阳公制粮尽扣门索米戏书绝句送之
作者：王庭圭
朝代：宋

闻道瓶中无积粟，不忧甑里有尘埃。饥时且就我索食，更恐胡奴送米来。
正月二十立春观雪次韵向文刚
作者：王庭圭
朝代：宋

雪拥东皇下紫虚，霓旌凤驭肃前驱。天将平地开银阙，人似春冰在玉壶。绿蚁飘香浮翠斝，青丝传菜出行厨。老农惯识丰年兆，正欠渔蓑入画图。
正邦闻王师来驻辞归禾山次韵以别
作者：王庭圭
朝代：宋

潘才如海渺无堤，肯顾衡茅竹里扉。闲钓一溪春水绿，尚容三寸白鱼肥。忽传铜虎天边下，共探骊珠夜半归。此去烟尘犹未静，何时马迹破苔矶。
段居士粟庵
作者：王庭圭
朝代：宋

若人胸臆著万卷，始信此庵藏大千。维摩室中坐狮子，莲花须上集人天。十方国士从坐起，聚此一粒空中圆。尔时宝刹现毫端，跳出云门向上关。痴儿正抱古公案，对面不纳须弥山。便向粟中寻世界，含元殿里觅长安。
江上
作者：王庭圭
朝代：宋

倚杖江风起，呼船水面开。人从州觜渡，帆破浪头来。月色共千里，天恩遍九垓。当年送客处，待看赤车回。
江上
作者：王庭圭
朝代：宋

沅陵春尽草萋萋，忽见扁舟系柳堤。谁寄愁心与明月，肯随君到夜郎溪。
江城子 其三 辰川上元
作者：王庭圭
朝代：宋

夜郎江上看元宵。斗回杓。雪初消。灯火银花，何处是星桥。哄得满城春不夜，三妓女，五溪徭。此时回首忆行朝。太平楼。倚层霄。红蜡光中，买酒听吹箫。且就天涯聊一醉，歌一曲，望京谣。
江城子 其四 再和呈马守
作者：王庭圭
朝代：宋

天回北斗欲中宵。屡移杓。客魂消。记得皇州，灯火虹成桥。异俗西南开万里，冠带尽，百蛮徭。卢溪太守未还朝。起朱楼。接层霄。翠幕红妆，歌管玉为箫。民乐丰登无一事，看下诏，采风谣。
江虞仲生日
作者：王庭圭
朝代：宋

王春正月东风回，星桥铁锁明夜开。鳌山千仞接云汉，平地五色移蓬莱。公家今夕果何夕，适逢间气生英才。清都虎豹失呵禁，九关转钮驱河魁。烂柯山头瑞烟起，太白之精天上来。却来人间知几载，少日声名震寰海。太学高文擅俊场，江南刺史多遗爱。江边父老祝长年，南极年来一星在。明年此夕从宸游，鳌山正出鳌头外。新莺百啭柳初青，龙池凤阁遥相待。
波光亭
作者：王庭圭
朝代：宋

绕亭春水縠纹生，拍岸风微镜面平。日破浪花摇柱础，影浮山翠落檐楹。鱼跳莲叶东西动，月涌金盆表里明。夜久光凝收绿净，冷涵星汉逼人清。
清明日访胡师颜
作者：王庭圭
朝代：宋

门巷倚城郭，林亭占水云。竹摇碧玉玦，池皱绿罗纹。莺舌初调曲，兰芽忽吐芬。牡丹虽晚发，风味独超群。
清晖亭
作者：王庭圭
朝代：宋

画檐雪壁眺前溪，溪外群峰碧四围。日上林梢增秀色，珠生潭底护长堤。落霞孤鹜真奇境，捉笔题诗无此词。拟就江山觅佳句，更须春草梦回时。
清江张氏活人堂二绝句
作者：王庭圭
朝代：宋

远系长沙太守孙，家传太守活人言。刀圭一粒起人死，安得声名不出门。海底龙宫失护防，老龙偷得返魂方。闻君夜压春槽响，携扣柴门乞酒浆。
渡潇湘江
作者：王庭圭
朝代：宋

夜听潇湘江上雨，今朝雨里渡潇湘。船冲晓浪涨新碧，山似画图非故乡。鸿雁来时应好在，白鸥飞起忽成行。论诗安得杜陵老，望岳令渠赋一章。
游沅陵刘道人庵中唯一禅椅不置卧榻云不睡四十年矣戏作二绝
作者：王庭圭
朝代：宋

一庵茅屋白云深，坐待丹砂欲变金。谁信庵中人不睡，满池春水听龙吟。九曲江边云欲净，三更海上月华孤。金刀直入沧溟底，夺得骊龙颔下珠。
游沅陵刘道人庵中唯一禅椅不置卧榻云不睡四十年矣戏作二绝·其二
作者：王庭圭
朝代：宋

九曲江边云欲净，三更海上月华孤。金刀直入沧溟底，夺得骊龙颔下珠。
游湖头观桃花行数里弥望不绝有僧新开兰若于万花之中留三绝句书辩公房
作者：王庭圭
朝代：宋

十里红香衬马蹄，更穿林樾访僧扉。烟长草远望不断，忽有钟声出翠微。城内僧来城外住，寺边花隔寺中篱。花开花落春如许，宴坐深房总不知。方丈前林万木春，桃花面目更尖新。为师拈出灵云话，却恐桃花解笑人。
游青原呈王元勃舍人周秀实监丞
作者：王庭圭
朝代：宋

异时黄鲁直，尝赋青原诗。至今青原山，名与星斗垂。自从有宇宙，孰能磨灭之。昨日从大旆，上读前人碑。欲学下一语，自觉落笔迟。我等如湛辈，后世谁复知。治君千载人，治中同一时。两公俱大手，妙语仍崛奇。得句未肯吐，神物悭护持。光艳出月胁，当留照岩扉。
湖头观桃李四绝句
作者：王庭圭
朝代：宋

路转烟村万木春，村深疑有避秦人。山农出谷惊相问，不信边头有战尘。朝骑一马暮还归，尽日花间觅句迟。黄四娘家谁敢道，古来惟有少陵诗。城里池台俗俭穷，却来城外探东风。曲栏幽槛趣不远，春在郊原浩荡中。春入千林烟雨中，桃花李花能白红。一时草木披锦绣，十里吹香坠晚风。
湖头观桃李四绝句·其三
作者：王庭圭
朝代：宋

城里池台俗俭穷，却来城外探东风。曲栏幽槛趣不远，春在郊原浩荡中。
溪上春日
作者：王庭圭
朝代：宋

迟日千花艳，开帘双燕飞。好山晴拂汉，远水静含晖。细草争青出，佳人薄暮归。此时春思乱，未觉向来非。
满庭芳 其二 戊辰上元黄子余席上，时未有月
作者：王庭圭
朝代：宋
体裁：词

宿雨初收，晚风微度，万家帘捲青烟。暗尘随马，人物似神仙。试问天公借月，天须放、明月教圆。应移下，广寒宫殿，灯火接星躔。卢川。元古郡，当时太守，宾从俱贤。到如今万井，歌吹喧阗。花下红妆卖酒，时相遇、曲水桥边。谁知道，山城父老，重见中兴年。
点绛唇
作者：王庭圭
朝代：宋

花外红楼，当时青鬓颜如玉。淡烟残烛。醉入花间宿。白发相逢，犹唱当时曲。当时曲。断弦难续。且尽杯中醁。春入西园，数重花外红楼起。倚阑金翠。人在非烟里。风月佳时，蓬岛开平地。笙歌沸。画桥灯市。一夜惊桃李。
牵牛
作者：王庭圭
朝代：宋

一泓天水染铢衣，生怕红埃透日蜚。急整离离苍玉佩，晓云光里渡河归。
王主簿清暑阁
作者：王庭圭
朝代：宋

冒暑贪程作热官，何如避暑得清安。轻阴画出三湘境，爽气能为六月寒。自有薰风生屋角，不须纤手捧冰盘。阑干半倚红尘外，卧听江声泻碧湍。
王岩老携诗见访诗未究雪下索余作诗赠之
作者：王庭圭
朝代：宋

扣门有客怀珠玉，被褐长吟坐晚晖。雪打窗扉忽惊起，还将破帽盖头归。君归大酉峰前住，岁晚枫丹蕉叶黄。试访酉阳岩石里，秦人逸兴未应亡。
王岩老携诗见访诗未究雪下索余作诗赠之·其二
作者：王庭圭
朝代：宋

君归大酉峰前住，岁晚枫丹蕉叶黄。试访酉阳岩石里，秦人逸兴未应亡。
王舍人生辰作
作者：王庭圭
朝代：宋

己巳四月二十四，甲子夜半天门开。是时群星环北斗，一星谪堕人间来。星精为人不易得，千年孕秀方呈才。笔扛龙门百斛鼎，家传凤阁通银台。螭头献纳近日月，论事力取天颜回。中兴文武收髦俊，愿公急起乘风雷。野人指山祝公寿，事业亦与山崔嵬。金房难老自有诀，银编紫笔磨松煤。
生日周公予惠诗次韵
作者：王庭圭
朝代：宋

皇天何时生此汉，六十年前岁遇庚。不使声名惊四海，未教文阵扫千兵。如今只作痴顽老，晚节犹干造化情。每辱雕章勤剪拂，胜驱斗酒下愁城。
用前韵酬清首座
作者：王庭圭
朝代：宋

寺寄他乡客，家居何处僧。一盂钟后饭，数盏夜深灯。出井初无索，斲轮还中绳。拟心观此境，阶级已成层。
留别黄子默
作者：王庭圭
朝代：宋

回瞻人在斗南边，目断湘中万里天。驱马又过衡岳寺，携家却上洞庭船。江湖足了平生事，文字岂徒今世传。不共离亭一樽酒，行看待我著归鞭。
癸未春被召东山益老来贺曰赵州八十犹行脚以诗答之云
作者：王庭圭
朝代：宋

八十心犹未悄然，横担拄杖布行缠。都城游遍归来日，却使谁还汤水钱。
登唐兴寺上方
作者：王庭圭
朝代：宋

三入唐兴寺里宿，闭门风雨云垂屋。今朝披雾立山椒，始识唐兴真面目。
登滕王阁二首
作者：王庭圭
朝代：宋

翼轸南边第一州，滕王高阁枕江流。天提日月东南走，地辟山川昼夜浮。午后朱帘捲斜照，更深白水自明楼。当时帝子鸣銮后，歌舞重翻又几秋。滕王歌舞今千载，彷佛鸣銮度绮窗。尚有残霞伴孤鹜，时闻晚唱下长泷。危栏杰栋临无地，翠岭层阴落半江。欲咏朱帘捲山雨，含毫自觉寸心降。
登滕王阁二首·其一
作者：王庭圭
朝代：宋

翼轸南边第一州，滕王高阁枕江流。天提日月东南走，地辟山川昼夜浮。午后朱帘捲斜照，更深白水自明楼。当时帝子鸣銮后，歌舞重翻又几秋。
盛暑中黄子馀主簿携双井茶见访
作者：王庭圭
朝代：宋

痛饮元非避暑方，又无金盌汲寒浆。忽逢佳士携新茗，来坐竹阴移晚凉。幽处小窗花木好，吟馀清论齿牙香。君家句法谁能似，煎出车声绕九肠。
盛暑中黄子馀主簿携双井茶见访
作者：王庭圭
朝代：宋
体裁：七言律诗

痛饮元非避暑方，又无金碗汲寒浆。忽逢佳士携新茗，来坐竹阴移晚凉。幽处小窗花木好，吟馀清论齿牙香。君家句法谁能似，煎出车声绕九肠。
离行在别胡舍人
作者：王庭圭
朝代：宋

几年南亩把锄犁，尺一呼来上玉墀。未有涓尘答明主，只思耕钓乐清时。着鞭不惯朝骑马，击钵犹能夜读诗。回想都城春色里，看公谈笑定边陲。
离辰州二首
作者：王庭圭
朝代：宋

逐客休嗟行路难，归鸿心在杳冥间。初惊草尾千重浪，险渡湖头十八滩。行尽黄茅白苇丛，举头忽见两三峰。青青尽出湘天景，如觉身离蛮蜒中。
秋兰寄知县陈邦直
作者：王庭圭
朝代：宋

昨夜西风茁紫芽，不应独著野人家。安仁未倦栽桃李，添此清香一种花。
秋夜周子康登辰州城楼
作者：王庭圭
朝代：宋

残夜不能寐，起登城上楼。山衔半江月，风撼九天秋。鹊已栖高柳，人犹棹小舟。谁云群动息，渔子正垂钩。
秋夜西园独步
作者：王庭圭
朝代：宋

清夜游西园，竹影乱秋月。穹色湛虚明，林光益奇绝。人间睡正著，那知此时节。坐观衡阳移，领略风烟别。沆瀣洗天宇，一饮醒毛发。气与南山高，青苍助施设。池塘收绿净，星斗转空阔。微云点太清，须臾亦自灭。明朝问此境，胜处不可说。却恐鸡三号，开门走车辙。
秋郊晓兴
作者：王庭圭
朝代：宋

玉露三秋夜，银河八月凉。山虚响相答，江静练浮光。雨足园蔬茂，年丰稻穟长。不忧群雀噪，鸣凤在朝阳。
移居东村作
作者：王庭圭
朝代：宋
体裁：诗

避地东村深几许，青山窟里起炊烟。敢嫌茅屋绝低小，净扫土床堪醉眠。鸟不住啼天更静，花多晚发地应偏。遥看翠竹娟娟好，犹隔西泉数亩田。
程子山侍讲自靖州贬所归相会于武陵怪余颜鬓未改作四绝句示之
作者：王庭圭
朝代：宋

误读黄庭玉字章，醉翻王母九霞觞。从兹一堕人间世，独赖宽恩谪夜郎。问我何年谪夜郎，尚馀疏发未成霜。梦朝玉帝窥香案，偷得神仙不死方。欲吊沈湘乏雅章，借君妙语酹馀觞。已知绝倒如平子，更喜清新似庾郎。莫把莲花比六郎，六郎元自不禁霜。君看磥砢松千尺，高节参天孰可方。
程子山侍讲自靖州贬所归相会于武陵怪余颜鬓未改作四绝句示之·其一
作者：王庭圭
朝代：宋

误读黄庭玉字章，醉翻王母九霞觞。从兹一堕人间世，独赖宽恩谪夜郎。
程子山侍讲自靖州贬所归相会于武陵怪余颜鬓未改作四绝句示之·其三
作者：王庭圭
朝代：宋

欲吊沈湘乏雅章，借君妙语酹馀觞。已知绝倒如平子，更喜清新似庾郎。
程子山侍讲自靖州贬所归相会于武陵怪余颜鬓未改作四绝句示之·其二
作者：王庭圭
朝代：宋

问我何年谪夜郎，尚馀疏发未成霜。梦朝玉帝窥香案，偷得神仙不死方。
答萧道人
作者：王庭圭
朝代：宋

唤起赤龙耕玉池，鹊巢抱出凤凰儿。且看火里莲花发，十二楼前雪自飞。
绯桃·其二
作者：王庭圭
朝代：宋
体裁：七言绝句

衣裁缃缬态纤秾，犹在瑶池午醉中。嫌近清明时节冷，趁渠新火一番红。
美胡烈臣晚年生子
作者：王庭圭
朝代：宋

老蚌生珠喜可涯，穷阎得宝亦堪誇。如今七岁诵千字，他日端能读五车。
胡邦衡北归先寄诗二首次韵迎之
作者：王庭圭
朝代：宋

无何真是本来乡，莫遣闲愁犯肺肠。会见栋梁扶大厦，不将文字吊沈湘。挥毫未辩银为管，沽酒奚须玉作觞。双竹端能作奇瑞，衡人宜护竹间堂。当年大册撼天扉，圣主今呼逐客归。应是风云乘此会，便令鹓鹭著行飞。久埋剑气冲星气，暂裂荷衣换锦衣。稳上丹墀踏龙尾，九霞光里望晨晖。
胡邦衡北归先寄诗二首次韵迎之·其一
作者：王庭圭
朝代：宋

无何真是本来乡，莫遣闲愁犯肺肠。会见栋梁扶大厦，不将文字吊沈湘。挥毫未辩银为管，沽酒奚须玉作觞。双竹端能作奇瑞，衡人宜护竹间堂。
胡邦衡北归先寄诗二首次韵迎之·其二
作者：王庭圭
朝代：宋

当年大册撼天扉，圣主今呼逐客归。应是风云乘此会，便令鹓鹭著行飞。久埋剑气冲星气，暂裂荷衣换锦衣。稳上丹墀踏龙尾，九霞光里望晨晖。
胡邦衡移衡州用坐客段廷直韵
作者：王庭圭
朝代：宋

朱崖万里海为乡，百鍊不屈刚为肠。复出光芒动星斗，定随雷雨起江湘。归期正待春回雁，贺客争持酒满觞。笑说开元丞相宅，凄凉偃月上标堂。
自江上游龙兴至净因寺
作者：王庭圭
朝代：宋

晓踏晴沙江上堤，堤平沙尽草萋萋。墙头野杏才先发，叶底雏莺自在啼。问道渔舟通膴水，只应烟火是桃溪。深村疑有秦人在，记取来时路恐迷。
舟次白沙
作者：王庭圭
朝代：宋

朝发螺浦湄，暮宿白沙口。初为夜行计，有物应掣肘。山云四面起，风涛半江吼。落帆危石矶，就枕不敢久。林深鸣鹤鹊，村远闻鸡狗。梦觉知月明，破篷见牛斗。起视天色清，解缆欲放溜。浪头聒天响，掀簸入我牖。蒲帆未及张，篙师复回首。渡头有古祠，壁画杂怪丑。舟人相与言，劝我酬神酒。出处本细事，阴晴亦常有。我固不问天，岂问土木偶。
茉莉花三绝句
作者：王庭圭
朝代：宋

纤云捲尽日西流，人在瑶池宴未休。王母欲归香满路，晓风吹下玉搔头。火云烧野叶声乾，历眼谁知玉蕊寒。疑是群仙来下降，夜深时听佩珊珊。逆鼻清香小不分，冰肌一洗瘴江昏。岭头未负春消息，恐是梅花欲返魂。
茉莉花三绝句·其二
作者：王庭圭
朝代：宋

火云烧野叶声乾，历眼谁知玉蕊寒。疑是群仙来下降，夜深时听佩珊珊。
菩萨蛮
作者：王庭圭
朝代：宋
体裁：词

武陵西上沅陵渡。扁舟忘了来时路。花外有人烟。相逢疑是仙。清樽留夜语。醉倒知何处。归去客心惊。金鸡嘲哳鸣。
萧泷庙迎神诗
作者：王庭圭
朝代：宋

泷神何年此列宫，神之来兮雨溟濛。雷公击鼓驱群龙，神之灵兮与天通。十日五日一雨风，物无疵疠年谷丰。泷民事神甚严恭，牲羞荐酒罗鼓钟。湍虽汹涌长年工，不闻船石相撞舂。孰知此者神之功，宜歌此曲传无穷。
董仲仪来夜郎访死生二首
作者：王庭圭
朝代：宋

雪霾鬼葬山头路，雾失鬼门关外村。不谓故人千万里，忽携书册夜敲门。我识君家董状元，草莱崛起跳天门。挥毫玉陛摩星斗，持橐明光奉至尊。
董仲仪来夜郎访死生二首·其二
作者：王庭圭
朝代：宋

我识君家董状元，草莱崛起跳天门。挥毫玉陛摩星斗，持橐明光奉至尊。
虞美人·辰州上元
作者：王庭圭
朝代：宋

城东楼阁连云起。冠绝辰州市。莲灯初发万枝红。也似江南风景、半天中。花衢柳陌年时静。刬地今年盛。棚前箫鼓闹如雷。添个辰溪女子、舞三台。